ZMLUVA O POSKYTOVANÍ SLUŽIEB PODPORY PREVÁDZKY, ÚDRŽBY A ROZVOJA INFORMAČNÝCH SYSTÉMOV

uzatvorená v súlade so zákonom č. 343/2015 Z. z. o verejnom obstarávaní, v znení neskorších predpisov, v zmysle § 269 ods. 2 a nasl. zákona č. 513/1991 Zb. Obchodného zákonníka, v znení neskorších predpisov a § 65 a nasl. zákona č. 185/2015 Z. z. Autorského zákona v znení neskorších predpisov

(ďalej len „**Zmluva**“)

medzi:

Názov: **Štatistický úrad Slovenskej republiky**

Sídlo: Lamačská cesta 3/C, 840 05 Bratislava 45, Slovenská republika

IČO: 00166197

DIČ: 2020830218

Konajúci prostredníctvom: Ing. Martin Nemky, MBA, predseda úradu

Bankové spojenie (názov banky): Štátna pokladnica

BIC: SPSRSKBA

IBAN:

(ďalej len „**Objednávateľ**“)

a

Obchodné meno:

Sídlo:

IČO:

IČ DPH:

Konajúci prostredníctvom :

Bankové spojenie (názov banky):

BIC:

IBAN/SWIFT:

(ďalej len „**Poskytovateľ**“)

(Objednávateľ a Poskytovateľ ďalej spoločne aj „**Zmluvné strany**“ a každý samostatne aj „**Zmluvná strana**“)

PREAMBULA

1. Objednávateľ je prevádzkovateľom informačného systému „Register a identifikátor právnických osôb a podnikateľov“, vytvoreného podľa Zmluvy o dielo č. ZML-3-42/2013-500 zo dňa 02.01.2014 uzavretej medzi objednávateľom a spoločnosťou MICROCOMP - Computersystém s r.o., so sídlom Kupecká 9, 949 01 Nitra, IČO: 31410952, v znení Dodatku č. 1, č. 2 a č. 3 (ďalej len „**RPO**“).
2. Objednávateľ na plnenie svojich zákonných úloh a riadny výkon verejnej moci potrebuje zabezpečiť technickú podporu prevádzky, údržbu a rozvoj Systému.
3. Objednávateľ vyhlásil verejnú súťaž v zmysle ZVO na obstaranie zákazky s názvom **Služby podpory prevádzky a rozvoja diela Register a identifikátor právnických osôb a podnikateľov**, vyhlásenú oznámením o vyhlásení verejného obstarávania uverejneným v č. dňa pod značkou , ktorej predmetom je realizácia zabezpečenia technickej podpory prevádzky, údržby a rozvoja Systému (ďalej ako „**Verejné obstarávanie**“).
4. DEFINÍCIE POJMOV
	1. Zmluvné strany sa dohodli, že pojmy s veľkým začiatočným písmenom majú nasledovný význam:
		1. „**APV**“ je aplikačné programové vybavenie.
		2. „**Autorský zákon**“ je zákon č. 185/2015 Z. z., Autorský zákon, v znení neskorších predpisov.
		3. „**Bezpečnostný incident**“ je akýkoľvek spôsob narušenia bezpečnosti Systému, ako aj akákoľvek bezpečnostná udalosť (udalosť, ktorá bezprostredne ohrozila aktívum alebo činnosť Objednávateľa), akékoľvek porušenie bezpečnostnej politiky Objednávateľa a pravidiel súvisiacich s bezpečnosťou informačných systémov verejnej správy. Bezpečnostný incident môže i nemusí prebiehať súčasne s Bežným prevádzkovým incidentom alebo Kritickým prevádzkovým incidentom. Pokiaľ nie je stanovené inak, platia pre povinnosti Poskytovateľa pri riešení Bezpečnostného incidentu ustanovenia o Kritickom prevádzkovom incidente.
		4. „**Bežný prevádzkový incident**“ je incident, ktorý sa prejavuje výpadkom fungovania jednotlivých častí Systému alebo ich funkčnosti, pričom neobmedzuje použitie Systému ako celku alebo jeho podstatných častí. Za Bežný prevádzkový incident sa považujú aj všetky ostatné incidenty, ktoré nespĺňajú definíciu Kritického prevádzkového incidentu. Na tejto úrovni možno eskalovať chyby len produkčného systému.
		5. **„Človekodeň“** alebo „**MD“** je merná jednotka pre vykazovanie prácnosti, za ktorú sa považuje 8 (osem) človekohodín.
		6. **„Človekohodina“** je merná jednotka pre vykazovanie prácnosti, za ktorú sa považuje 1 (jedna) pracovná hodina (60 minút) jedného pracovníka Poskytovateľa. Najmenšia jednotka fakturácie podľa tejto Zmluvy je 0,5 Človekohodiny (30 minút).
		7. **„Doba neutralizácie incidentu“** je čas, do ktorého je Poskytovateľ povinný zabezpečiť neutralizáciu nahláseného Incidentu. Neutralizácia incidentu znamená odstránenie stavu obmedzujúceho alebo znemožňujúceho používanie Informačných systémov formou náhradného (dočasného) riešenia, za ktoré sa považuje riešenie, pri ktorom funkčnosť Informačných systémov, resp. ich jednotlivých častí alebo služieb a plánovaná použiteľnosť Informačných systémov je v porovnaní s dokumentáciou k Informačným systémom (vrátane detailnej funkčnej špecifikácie) síce poskytovaná odlišne, avšak nie je podstatne ovplyvňované jej pôvodne plánované použitie. Do doby neutralizácie incidentu sa nezapočítava čas zdržania spôsobený nesprístupnením Informačných systémov Objednávateľom za účelom neutralizácie incidentu.
		8. **„Doba trvalého vyriešenia“** - je čas počítaný počnúc nahlásením incidentu postupom v zmysle tejto Zmluvy, do ktorého je Poskytovateľ povinný zabezpečiť trvalé odstránenie nahláseného incidentu, za ktoré sa považuje také riešenie, pri ktorom funkčnosť Informačného systému, resp. jeho jednotlivých funkčností alebo služieb v zmysle dokumentácie Informačného systému bola plne obnovená v súlade s dokumentáciou k Informačnému systému (vrátane detailnej funkčnej špecifikácie)
		9. „**Dôverná informácia**" je akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia, s výnimkami uvedenými v tejto Zmluve,
			1. ktorá sa týka Zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o Zmluvnej strane),
			2. ktorá bola poskytnutá Zmluvnej strane alebo získaná Zmluvnou stranou pred nadobudnutím platnosti a účinnosti Zmluvy, pokiaľ sa týka jej predmetu a/alebo obsahu,
			3. ktorá je výslovne Zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej Zmluvnej strane,
			4. pre ktorú je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje),
			5. dôverné štatistické údaje podľa § 2 ods. 2 písm. e) Zákona o štátnej štatistike a čl. 3 ods. 7 nariadenia (ES) č. 223/2009 o európskej štatistike v platnom znení,
			6. osobné údaje, ktoré nie sú dôvernými štatistickými údajmi.
		10. „**HW**“ znamená hardwarový produkt, t.j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia.
		11. **„Incident“** je akákoľvek udalosť, pri ktorej je narušená funkčnosť Systému, akékoľvek porušenie bezpečnostnej politiky Objednávateľa a pravidiel súvisiacich s prevádzkou informačných systémov verejnej správy.
		12. „**Informačný systém**“ alebo tiež ako „**Systém**“ je informačný systém RPO, ktorého podpora, údržba a rozvoj je predmetom tejto Zmluvy.
		13. „**Kritický prevádzkový incident**“ je incident, ktorý sa prejavuje výpadkom Systému ako celku, pri ktorom nie je možné použiť ani jednu jeho časť, alebo výpadkom časti Systému, ktorá obmedzuje použitie Systému v podstatnom rozsahu. Za Kritický prevádzkový incident sa považuje incident, ktorý sa prejavuje plošne voči aspoň 20 % interným a externým používateľom Systému, je vyvolávaný opakovane alebo má trvalý charakter, a/alebo spôsobuje nepoužiteľnosť celého Systému na stanovený účel. Na tejto úrovni možno eskalovať chyby len produkčného systému.
		14. **„Manažér prevádzky“** je fyzická osoba, ktorá riadi tím Poskytovateľa vykonávajúci podporu prevádzky pri realizácii plnení Zmluvy. Voči Objednávateľovi je primárnou kontaktnou osobou za Poskytovateľa. Má na základe poverenia Poskytovateľa alebo na základe výkonu funkcie u Poskytovateľa dostatočné právomoci na všetky úkony v mene Poskytovateľa podľa Zmluvy, avšak nemá oprávnenie na podpis dodatku k Zmluve ani na uzavretie akejkoľvek dohody s Objednávateľom, ktorá by znamenala zmenu tejto Zmluvy.
		15. **„Malá požiadavka na zmenu“** je požiadavka na zmenu funkčnosti Systému, aplikácii, zmenu konfigurácie a/alebo nastavení Systému, ktoré sú vynútené zmenami prevádzkového prostredia Objednávateľa, vrátane udržiavania aktuálnosti príslušnej dokumentácie Systému, a ktorej prácnosť je najviac 5 (päť) MD.
		16. „**Metodický pokyn pre riadenie IT projektov**“ znamená metodický pokyn Ministerstva financií Slovenskej republiky č. MF/28999/2009-132 pre riadenie IT projektov, alebo metodický pokyn, ktorý ho nahradí.
		17. „**Metodika jednotný dizajn manuál elektronických služieb verejnej správy**“ je dokument (metodické usmernenie) dostupný na stránke <https://www.mirri.gov.sk/sekcie/informatizacia/oddelenie-behavioralnych-inovacii/jednotny-dizajn-manual-elektornickych-sluzieb-verejnej-spravy/index.html>, alebo dokument, ktorý ho nahradí.
		18. „**Metodika tvorba používateľsky kvalitných digitálnych služieb verejnej správy**“ je dokument (metodické usmernenie) dostupný na stránke https://mirri.gov.sk/wp-content/uploads/2020/10/Metodicke-usmernenie-pre-tvorbu-pouzivatelsky-kvalitnych-elektronickych-sluzieb-VS\_7102020.pdf, resp. metodika, ktorá ju nahradí.
		19. „**Metodika zabezpečenia**“ je dokument Metodika pre systematické zabezpečenie organizácií verejnej správy v oblasti informačnej bezpečnosti (dostupný na adrese https://www.csirt.gov.sk/metodika-zabezpecenia-ikt.html), alebo dokument, ktorý ho nahradí.
		20. „**Nariadenie (EÚ) 2015/759**“ je Nariadenie Európskeho parlamentu a Rady (EÚ) 2015/759 z 29. apríla 2015, ktorým sa mení nariadenie (ES) č. 223/2009 o európskej štatistike (Ú. v. EÚ L 123, 19.5.2015).
		21. „**Nariadenie GDPR**“ znamená Nariadenie Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
		22. „**Nekritický prevádzkový incident**“ je incident, dôsledkom ktorého Systém vykazuje jednoduché chyby, ktoré nenarúšajú funkčnosť Systému, resp. jeho aplikácií a spôsobujú obmedzenú, spomalenú, alebo inak degradovanú funkcionalitu. Je to každý incident, ktorý nie je Kritický prevádzkový incident alebo Bežný prevádzkový incident ani Bezpečnostný incident. Sem patria aj chyby, ktoré sa vyskytujú náhodne. Na tejto úrovni možno eskalovať chyby produkčného a testovacieho systému.
		23. „**Občiansky zákonník**“ je zákon č. 40/1964 Zb., Občiansky zákonník, v znení neskorších predpisov.
		24. „**Obchodný zákonník**“ je zákon č. 513/1991 Zb. Obchodný zákonník, v znení neskorších predpisov.
		25. „**Objednávateľ**“ je verejný obstarávateľ uvedený v záhlaví tejto Zmluvy.
		26. „**Objednávkové služby rozvoja Systému**“ sú popísané v bode 3.5 Zmluvy.
		27. „**Paušálne služby podpory Systému**“ sú popísané v bode 3.3 Zmluvy.
		28. „**Poskytovateľ**“ je poskytovateľ služieb podpory prevádzky, údržby a rozvoja uvedený v záhlaví tejto Zmluvy.
		29. „**Pravidlá riadenia kvality**“ sú pravidlá dostupné na stránke https://www.mirri.gov.sk/sekcie/informatizacia/riadenie-kvality-qa/.
		30. „**Projektový manažér Objednávateľa**“ je fyzická osoba, ktorá riadi projektový tím pri realizácii plnení Zmluvy a voči Poskytovateľovi je primárnou kontaktnou osobou za Objednávateľa. Projektový manažér Objednávateľa kontroluje v mene Objednávateľa podľa Zmluvy činnosť Poskytovateľa vrátane ukladania úloh a písomného preberania dokončených plnení Zmluvy, vrátane podpisovania akceptačných protokolov, monitoruje plnenie detailného harmonogramu dodávky a plní ďalšie určené úlohy v mene Objednávateľa. Pre odstránenie pochybností, Projektový manažér Objednávateľa nemá oprávnenie na podpis dodatku k Zmluve ani na uzavretie akejkoľvek dohody s Poskytovateľom, ktorá by znamenala zmenu tejto Zmluvy.
		31. „**Projektový manažér Poskytovateľa**“ je fyzická osoba, ktorá riadi projektový tím Poskytovateľa pri realizácii plnení Zmluvy, a to najmä poskytovaní Objednávkových služieb rozvoja Systému.
		32. „**PZS**“ znamená Prevádzkovateľ základnej služby podľa zákona č. 69/2018 Z. z. o kybernetickej bezpečnosti v platnom znení.
		33. „**Riadiaci výbor**“ je vrcholný riadiaci orgán projektu tvorený zástupcami Zmluvných strán, ktorý je oprávnený riešiť všetky otázky projektu (s výnimkou uzatvárania dodatkov Zmluvy či iných dohôd majúcich vplyv na rozsah plnenia a účinnosť Zmluvy. Zmluvné strany spoločne ustanovia a obsadia Riadiaci výbor v súlade s ustanoveniami článku 21 Zmluvy.
		34. „**Service desk**“ sú služby Service desku a Callcentra definované v článku IV. ods. IV.i. Prílohy č. 1 tejto Zmluvy.
		35. „**Služby**“ sú spoločne Objednávkové služby rozvoja Systému a Paušálne služby podpory Systému definované v článku 3 Zmluvy, alebo každá z uvedených služieb samostatne.
		36. „**Súčasná zmluva SLA**“ je Zmluva o poskytovaní služieb podpory prevádzky a rozvoja RPO
		č. ZML-3-67/2020-500 zo dňa 16.10.2020, uzatvorená medzi Objednávateľom a spoločnosťami MICROCOMP - Computersystém s r.o., Kupecká 9, 949 01 Nitra, IČO: 31410952, a GlobalTel, a.s., Landererova 12, 811 09 Bratislava, IČO: 35778199, v znení jej príslušných dodatkov.
		37. **„SW**“ alebo „**softvér**“ je softvérový produkt, ktorého súčasťou je počítačový program/počítačové programy vrátane dokumentácie a manuálov, a zároveň ktorý tvorí súčasť Informačného systému a bol dodaný Poskytovateľom v rámci plnenia tejto Zmluvy.
		38. **SW alebo softvér 3. strany** - je softvérový produkt, ktorého súčasťou je počítačový program/počítačové programy vrátane dokumentácie a manuálov, a zároveň ktorý tvorí súčasť Informačného systému a bol dodaný Poskytovateľom v rámci plnenia tejto Zmluvy
		39. **„Vada“** alebo tiež **„Defekt“** je nesúlad medzi skutočným stavom funkčnosti dodaného komponentu a medzi funkčnými špecifikáciami komponentu uvedenými v príslušnej potvrdenej objednávke a jej prílohách a/alebo funkčnými špecifikáciami na informačný systém dohodnutými medzi Zmluvnými stranami, pričom nesúlad je vzniknutý v dôsledku neplnenia tejto Zmluvy riadne a môže spôsobiť obmedzenie alebo znemožnenie funkčnosti Informačného systému/Informačných systémov alebo ich častí. Poskytovateľ zodpovedá za vady (komponentu) v čase jeho odovzdania Objednávateľovi. Vadou nie je nefunkčnosť Informačného systému/Informačných systémov alebo ich časti spôsobená pôsobením externých faktorov, ktoré Poskytovateľ nedokáže ani pri vynaložení nevyhnutnej miery úsilia ovplyvniť alebo taká nefunkčnosť Informačného systému/Informačných systémov, ktorú spôsobil svojím konaním Objednávateľ, alebo tretie strany.
		40. „**Vykonávacie rozhodnutie Komisie 2017/863**“ je Vykonávacie rozhodnutie Komisie (EÚ) 2017/863 z 18. mája 2017, ktorým sa aktualizuje verejná open source softvérová licencia Európskej únie (EUPL) v záujme ďalšej podpory zdieľania a opätovného používania softvéru vyvinutého verejnými správami (Ú. v. EÚ L 128, 19. 5. 2017).
		41. „**Vyhláška o štandardoch pre ITVS“** znamená vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy.
		42. „**Vyhláška ITVS“** znamenávyhláška č. 179/2020, ktorou sa ustanovuje spôsob kategorizácie a obsah bezpečnostných opatrení informačných technológii verejnej správy a ktorou sa zrušilvýnos Ministerstva financií Slovenskej republiky č. 55/2014 Z. z. o štandardoch pre informačné systémy verejnej správy v znení neskorších predpisov, resp. výnos, ktorý ho nahradí.
		43. „**Vyhláška o riadení projektov**“ znamená vyhláška Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy.
		44. „**Zákon e-Governmente**“ znamená zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.
		45. „**Zákon o ochrane osobných údajov**“ znamená zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
		46. „**Zákon o KB**“ znamená zákon č. 69/2018 Z. z., o kybernetickej bezpečnosti a o zmene a doplnení niektorých zákonov, v znení neskorších predpisov.
		47. „**Zákon o ITVS**“ znamená zákon č. 95/2019 Z. z., o informačných technológiách vo verejnej správe a o zmene a doplnení niektorých zákonov, v znení neskorších predpisov.
		48. „**Zákon o registri partnerov verejného sektora**“ znamená zákon č. 315/2016 Z. z. o registri partnerov verejného sektora a o zmene a doplnení niektorých zákonov, v znení neskorších predpisov.
		49. „**Zákon o registri právnických osôb**“ je zákon č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov.
		50. „**Zákon o slobodnom prístupe k informáciám**“ je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií), v znení neskorších predpisov.
		51. „**Zákon o štátnej štatistike**“ je zákon č. 540/2001 Z. z. o štátnej štatistike v znení neskorších predpisov.
		52. „**Zmluva**“ je táto Zmluva o poskytovaní služieb podpory prevádzky, údržby a rozvoja informačných systémov.
		53. „**Zmluva o poskytnutí nenávratného finančného príspevku**“ je Zmluva o poskytnutí nenávratného finančného príspevku, ku ktorej uzatvoreniu došlo, alebo v priebehu platnosti tejto Zmluvy môže dôjsť medzi treťou osobou ako poskytovateľom nenávratného finančného príspevku a Objednávateľom ako prijímateľom nenávratného finančného príspevku, ktorej predmetom je alebo bude poskytnutie nenávratného finančného príspevku na realizáciu projektu, ktorého súčasťou je alebo môže byť aj časť predmetu plnenia tejto Zmluvy.
		54. „**ZVO**“ je zákon č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov.
5. VYHLÁSENIA ZMLUVNÝCH STRÁN
	1. Poskytovateľ vyhlasuje a potvrdzuje, že je právnickou osobou založenou a existujúcou podľa právneho poriadku a spĺňajúcou všetky podmienky a požiadavky stanovené v tejto Zmluve.
	2. Poskytovateľ vyhlasuje, že je spôsobilý uzatvoriť túto Zmluvu a riadne plniť záväzky z nej vyplývajúce a že sa oboznámil s podkladmi tvoriacimi zadávaciu dokumentáciu vrátane jej príloh, ktoré ustanovujú požiadavky na predmet plnenia tejto Zmluvy.
	3. Poskytovateľ vyhlasuje, že disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú realizáciu predmetu Zmluvy.
	4. Poskytovateľ vyhlasuje a zaväzuje sa, že v čase uzatvorenia Zmluvy má splnené povinnosti, ktoré mu vyplývajú v zmysle Zákona o registri partnerov verejného sektora a počas trvania tejto Zmluvy bude udržiavať zápis v tomto registri a riadne plniť všetky povinnosti vyplývajúce pre neho zo Zákona o registri partnerov verejného sektora.
	5. Objednávateľ týmto vyhlasuje, že je právnickou osobou založenou a existujúcou podľa právneho poriadku Slovenskej republiky, spĺňa všetky podmienky a požiadavky stanovené v tejto Zmluve, je oprávnený a spôsobilý uzatvoriť túto Zmluvu a riadne plniť záväzky v nej obsiahnuté.
	6. Objednávateľ vyhlasuje, že obsah Zmluvy je v súlade so všetkými predpismi upravujúcimi činnosť Objednávateľa, najmä s predpismi týkajúcimi sa verejného obstarávania.
	7. Objednávateľ vyhlasuje, že je prevádzkovateľom základnej služby v zmysle zákona č. 69/2018 Z. z. o kybernetickej bezpečnosti v platnom znení.
	8. Poskytovateľ vyhlasuje a zaväzuje sa, že bude dodržiavať bezpečnostné požiadavky špecifikované v Metodike pre systematické zabezpečenie organizácií verejnej správy v oblasti informačnej bezpečnosti (dostupná na https://www.csirt.gov.sk/metodika-zabezpecenia-ikt.html, ďalej ako „**Metodika zabezpečenia**“), a to v súlade s podmienkami stanovenými v tejto Zmluve, ako aj v súlade so všetkými internými právnymi predpismi Objednávateľa, vrátane jeho smerníc a štandardov.
	9. Poskytovateľ vyhlasuje a zaväzuje sa, že umožní Objednávateľovi vykonať audit bezpečnosti informačných systémov a prostredia Poskytovateľa na overenie miery dodržiavania bezpečnostných požiadaviek relevantných právnych predpisov a zmluvných požiadaviek.
	10. Poskytovateľ vyhlasuje a zaväzuje sa, že prijme opatrenia na zabezpečenie nápravy zistení z auditu bezpečnosti informačných systémov.
	11. Poskytovateľ je povinný pri poskytovaní Služieb dodržiavať a aplikovať povinnosti vyplývajúce z príslušných právnych predpisov platných a účinných na území Slovenskej republiky a vzťahujúcich sa na Systém, ako aj na Služby Poskytovateľa, predovšetkým však povinnosti a pravidlá vyplývajúce zo Zákona o ITVS, Zákona o KB, Zákona o e-Governmente, Vyhlášky o štandardoch pre ITVS, Nariadenia GDPR, Zákona o ochrane osobných údajov, ako aj dodržiavať a aplikovať Pravidlá riadenia kvality, Metodiku jednotný dizajn manuál elektronických služieb verejnej správy a Metodiku tvorba používateľsky kvalitných digitálnych služieb verejnej správy.
6. ÚČEL A PREDMET ZMLUVY
	1. Účelom tejto Zmluvy je zabezpečenie služieb technickej podpory softvérového riešenia úprav, údržby a rozvoja Systému, za účelom zabezpečenia jeho riadnej prevádzkyschopnosti a úprav funkcionalít tak, aby mohla byť zabezpečená sústavná interoperabilita so všetkými informačnými systémami, s ktorými je Systém integrovaný.
	2. Predmetom tejto Zmluvy je poskytovanie Paušálnych služieb podpory Systému definovaných v bode 3.3 tohto článku Zmluvy a Objednávkových služieb rozvoja Systému na základe aktuálnych požiadaviek Objednávateľa definovaných v bode 3.5 tohto článku Zmluvy.
	3. Poskytovateľ sa zaväzuje poskytnúť Objednávateľovi v rozsahu a za podmienok tejto Zmluvy služby technickej podpory prevádzky, údržby a rozvoja Systému v nasledovnom rozsahu:
		1. poskytovanie služieb Service desku a Callcentra,
		2. služby údržby aplikačného softvéru pre produkčný, integračný a testovací systém,
		3. služby spoločnej podpory Systému a odstraňovania chýb, problémov a incidentov pre produkčný, integračný a testovací systém,
		4. služby technologickej podpory pre produkčný, integračný a testovací systém,
		5. malá požiadavka na zmenu Systému, pričom v prípade, ak nedôjde k vyčerpaniu malej požiadavky na zmenu pre Systém v danom mesiaci, nevyčerpaná alikvotná časť malej požiadavky na zmenu pre Systém bude prenesená do nasledujúceho mesiaca, a to aj opakovane.

(ďalej spolu len „**Paušálne služby podpory Systému**“)

* 1. Podrobná špecifikácia obsahu a rozsahu Paušálnych služieb podpory Systému je uvedená v Prílohe č. 1 tejto Zmluvy, a to najmä v jej článku IV. V prípade výslovného rozporu skutočností uvedených v Prílohe č. 1 tejto Zmluvy a skutočností uvedených v tejto Zmluve a nemožnosti ich súčasnej aplikácie majú prednosť skutočnosti uvedené v Prílohe č. 1 tejto Zmluvy.
	2. Poskytovateľ sa ďalej zaväzuje na základe písomnej požiadavky Objednávateľa poskytnúť mu po doručení záväznej objednávky v dohodnutom čase a v súlade s podmienkami uvedenými v tejto Zmluve analytické, programátorské a ostatné služby súvisiace s rozvojom aplikácií podľa požiadaviek Objednávateľa, školenia zamestnancov, konzultácie a podporné služby, vrátane inštalácie nových verzií a úpravu aplikácií pre nové major verzie operačných a databázových systémov a aplikačného softvéru. Súčasťou zrealizovaných služieb rozvoja Systému je aj aktualizácia príslušnej dokumentácie - používateľská, integračná, prevádzková a administrátorská, bezpečnostný projekt vrátane dokumentácie zakreslenej v nástroji Enterprise Architect. Ide najmä o nasledovné požiadavky:
1. zmeny vyplývajúce z legislatívnych zmien a zmien metodiky;
2. zmeny vyplývajúce z medzinárodných záväzkov;
3. zmeny vyplývajúce z integrácie v rámci slovenského e-Governmentu;
4. zmeny vyplývajúce zo zmien v infraštruktúre a technológiách Objednávateľa;
5. ostatné užívateľské zmeny vyplývajúce z prevádzky a požiadaviek užívateľov za účelom optimalizácie spracovania, resp. výkonu;
6. poskytovanie služieb v oblasti dátovej kvality;
7. poskytovanie konzultácií a školení.

(ďalej spolu len „**Objednávkové služby rozvoja Systému**“)

* 1. Podrobná špecifikácia obsahu a rozsahu Objednávkových služieb rozvoja Systému je uvedená v Prílohe č. 1 tejto Zmluvy, a to najmä v jej článku V. V prípade výslovného rozporu skutočností uvedených v Prílohe č. 1 tejto Zmluvy a skutočností uvedených v tejto Zmluve a nemožnosti ich súčasnej aplikácie majú prednosť skutočnosti uvedené v Prílohe č. 1 tejto Zmluvy.
	2. V prípade, ak sa na poskytovanie Služieb aplikujú ustanovenia Vyhlášky o riadení projektov, Poskytovateľ sa zaväzuje poskytnúť Objednávateľovi všetku potrebnú súčinnosť na zabezpečenie súladu poskytovania Služieb s Vyhláškou o riadení projektov, vrátane vypracovania a predloženia akýchkoľvek potrebných výstupov a dokumentov podľa Vyhlášky o riadení projektov.
	3. Objednávateľ sa touto Zmluvou zaväzuje zaplatiť Poskytovateľovi za riadne a včas poskytnuté Služby cenu podľa článku 8 Zmluvy za podmienok stanovených v Zmluve.
	4. Súčasťou plnenia Poskytovateľa podľa tejto Zmluvy je i poskytnutie užívacích oprávnení ku všetkým častiam Systému, ktoré Poskytovateľ dodá či upraví na základe tejto Zmluvy a ktoré požívajú ochranu podľa Autorského zákona, a to v rozsahu špecifikovanom v tejto Zmluve.
	5. Objednávateľ sa zaväzuje poskytnúť Poskytovateľovi súčinnosť, ktorá je nevyhnutná pre poskytnutie Služieb.
1. MIESTO A TERMÍN POSKYTOVANIA SLUŽIEB
	1. Ak sa Zmluvné strany nedohodnú inak, miestom poskytovania Služieb je sídlo Objednávateľa, a ak to technické podmienky umožňujú a ak sa Zmluvné strany na tom dohodnú, Poskytovateľ môže poskytovať Služby aj prostredníctvom vzdialeného prístupu. Poskytovateľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa.
	2. Poskytovateľ je povinný poskytovať Paušálne služby podpory Systému pravidelne, v súlade s ustanoveniami tejto Zmluvy a s prílohou č. 1 tejto Zmluvy.
	3. Objednávkové služby rozvoja Systému sa Poskytovateľ zaväzuje realizovať v súlade so Zmluvou na základe písomných objednávok, ktoré Objednávateľ doručuje oprávnenej (kontaktnej) osobe Poskytovateľa prostredníctvom e-mailu. V prípade Objednávkových služieb rozvoja Systému Objednávateľ vo svojej požiadavke špecifikuje predmet, rozsah plnenia a termín dodania požadovaných Objednávkových služieb rozvoja Systému a Poskytovateľ sa zaväzuje poskytovať Objednávkové služby rozvoja Systému až po doručení záväznej objednávky Objednávateľom podľa tohto článku Zmluvy.
	4. Objednávateľ najprv predloží úspešnému uchádzačovi nezáväznú písomnú objednávku, ktorá bude obsahovať predmet, rozsah a termín poskytnutia požadovaných Objednávkových služieb rozvoja Systému. Na základe uvedenej nezáväznej písomnej objednávky Poskytovateľ vypracuje a predloží Objednávateľovi cenovú kalkuláciu s uvedením jednotlivých rolí podľa článku V. bodu V.i. Prílohy č. 1 tejto Zmluvy, s uvedením počtu človekodní vynaložených každou jednotlivou rolou a zmluvnou cenovou sadzbou každej jednotlivej role v súlade so sadzbami uvedenými v Prílohe č. 4 Zmluvy. Cenová kalkulácia Poskytovateľa bude obsahovať aj podrobný návrh riešenia, vrátane analýzy dopadov a predpokladaného harmonogramu prác s uvedením navrhovaného termínu poskytnutia Objednávkových služieb rozvoja Systému a plán ich realizácie. Súčasťou plánu realizácie Objednávkových služieb rozvoja Systému bude špecifikácia akceptačných testov. Poskytovateľ je povinný vypracovať cenovú kalkuláciu tak, aby zodpovedala primeraným a objektívnym možnostiam realizácie požadovaných Služieb, t.j. predovšetkým, aby neprekročila primeraný počet človekodní, za ktoré je možné bežne na trhu zaobstarať realizáciu požadovaných Služieb, ani primeraný termín realizácie požadovaných Služieb, pričom pri stanovení termínu realizácie požadovaných Služieb je Poskytovateľ povinný vychádzať z predpokladu, že má k dispozícii personál potrebný na realizáciu požadovaných Služieb bezodkladne.
	5. Ak Objednávateľ schváli cenovú kalkuláciu Poskytovateľa podľa bodu 4.4 tohto článku Zmluvy, doručí Poskytovateľovi záväznú písomnú objednávku, ktorá bude obsahovať predmet, rozsah, termín dodania a cenovú kalkuláciu požadovaných Objednávkových služieb rozvoja Systému, pričom objednávku doručí oprávnenej (kontaktnej) osobe Poskytovateľa prostredníctvom e-mailu. Každá záväzná objednávka sa stáva neoddeliteľnou súčasťou tejto Zmluvy. Poskytovateľ začne s realizáciou Objednávkových služieb rozvoja Systému až po prijatí záväznej písomnej objednávky zo strany Objednávateľa.
	6. Objednávateľ je oprávnený jednostranne zrušiť každú jednotlivú písomnú objednávku v časti, v ktorej ešte nebola vykonaná, a to aj v čase, kedy už Poskytovateľ na základe danej objednávky začal poskytovať požadované Služby, a to najmä v prípade, ak by Objednávateľ v súvislosti s dotknutým projektom v zmysle ustanovení Vyhlášky o riadení projektov, nevyhodnotil dotknuté Služby ako požadované a/alebo dosiahnuteľné. V rozsahu, v ktorom bude objednávka na Služby dodatočne zrušená, Poskytovateľ nie je oprávnený naďalej Služby poskytovať a v tomto rozsahu Poskytovateľovi za poskytovanie Služieb nevznikne nárok na odmenu od Objednávateľa. Poskytovateľovi vznikne nárok na úhradu časti odplaty zodpovedajúcej už poskytnutej časti Služieb.
	7. V prípade, ak Objednávateľ posúdi cenovú kalkuláciu predloženú Poskytovateľom podľa bodu 4.4 tohto článku Zmluvy ako neobjektívnu/nadhodnotenú, t.j. nadobudne predovšetkým pochybnosti, že cenová kalkulácia spĺňa podmienky primeraného počtu potrebných človekodní a/alebo primeraného termínu realizácie požadovaných Služieb, Objednávateľ má právo upozorniť Poskytovateľa na existenciu svojich pochybností a navrhnúť Poskytovateľovi úpravu cenovej kalkulácie predloženej Poskytovateľom tak, aby spĺňala podmienku primeranosti. Ak sa Objednávateľ a Poskytovateľ nedohodnú na primeranej úprave cenovej kalkulácie, Objednávateľ je oprávnený jednostranne upraviť cenovú kalkuláciu Poskytovateľa, a to na základe objektívneho odhadu primeraných špecifikácií cenovej ponuky získaného v súlade s bodom 4.8 tohto článku Zmluvy, predovšetkým primeraného počtu potrebných človekodní a/alebo primeraného termínu realizácie požadovaných Služieb (ďalej len „**Objektívny odhad**“).
	8. Objektívny odhad podľa bodu 4.7 tohto článku Zmluvy Objednávateľ zabezpečí jedným z nasledovných spôsobov, pričom výber spočíva na Objednávateľovi:
		1. uskutočnením prieskumu trhu, v rámci ktorého osloví minimálne 3 iné subjekty, ktoré sú na území Slovenskej republiky oprávnené na výkon činností, potrebných pre poskytnutie služieb tvoriacich predmet požadovaných Služieb, a ktoré v čase vykonania prieskumu trhu Objednávateľovi neposkytujú žiadne odplatné služby (za účelom zabezpečenia objektívnosti prieskumu trhu). Objektívny odhad bude v takom prípade stanovený priemerom všetkých relevantných údajov zabezpečených prieskumom trhu (aj v prípade, ak sa Objednávateľovi podarí zabezpečiť menej ako 3 ponuky iných subjektov); alebo
		2. na základe odborného stanoviska alebo znaleckého posudku; alebo
		3. akýmkoľvek iným spôsobom, výlučne v prípade, ak sa na takom inom spôsobe dohodnú spoločne Objednávateľ a Poskytovateľ.
	9. Objednávateľ je na základe Objektívneho odhadu oprávnený jednostranne upraviť cenovú kalkuláciu Poskytovateľa, pričom zároveň upraví aj termín dodania požadovaných Objednávkových služieb rozvoja Systému tak, že ho posunie o čas zodpovedajúci vyriešeniu sporu o objektívnosť cenovej kalkulácie Poskytovateľa, t.j. o počet dní, ktoré ubehli odo dňa dourčenia cenovej kalkulácie Poskytovateľa Objednávateľovi do dňa zaslania zmenenej cenovej kalkulácie Poskytovateľovi. Takto upravená cenová kalkulácia sa bude považovať za cenovú kalkuláciu schválenú Objednávateľom podľa bodu 4.5 tohto článku Zmluvy, na základe ktorej Objednávateľ doručí oprávnenej (kontaktnej) osobe Poskytovateľa prostredníctvom e-mailu záväznú písomnú objednávku podľa bodu 4.5 tohto článku Zmluvy. Každá záväzná objednávka vypracovaná na základe upravenej cenovej kalkulácie Poskytovateľa sa stáva neoddeliteľnou súčasťou tejto Zmluvy a Poskytovateľ je ňou viazaný, a to aj v prípade, že rozporuje primeranosť upravenej cenovej kalkulácie. Pre vylúčenie pochybností platí, že Poskytovateľ je povinný plniť záväznú objednávku aj napriek prípadnému začatiu súdneho sporu týkajúceho sa primeranosti odplaty za Služby poskytované na základe upravenej cenovej kalkulácie.
	10. Objednávkové služby rozvoja Systému, ktorých predmetom je riešenie požiadaviek RFC\_001 a RFC\_002 uvedených v bode (VII) Prílohy č. 1 tejto Zmluvy, budú obsahom záväznej písomnej objednávky Objednávateľa. Táto záväzná písomná objednávka bude obsahovať predmet a rozsah požiadaviek RFC\_001 a RFC\_002 podľa bodu (VII) Prílohy č. 1 tejto Zmluvy, termín dodania a cenovú kalkuláciu uvedenú v ponuke Poskytovateľa predloženej vo verejnom obstarávaní zákazky, ktorého výsledkom je táto Zmluva. Táto záväzná písomná objednávka sa stáva neoddeliteľnou súčasťou tejto Zmluvy. Doručením uvedenej záväznej písomnej objednávky Objednávateľa Poskytovateľovi začína Poskytovateľovi plynúť termín dodania požiadaviek RFC\_001 a RFC\_002. Poskytnuté požiadavky RFC\_001 a RFC\_002 budú akceptované postupom podľa článku 6. tejto Zmluvy.
2. RIEŠENIE INCIDENTOV
	1. Pri poskytovaní Služieb môže dôjsť k výskytu prevádzkových incidentov, ktoré sa podľa miery závažnosti delia na:
		1. Bezpečnostné incidenty,
		2. Bežné prevádzkové incidenty,
		3. Nekritické prevádzkové incidenty a
		4. Kritické prevádzkové incidenty.
	2. Poskytovateľ sa zaväzuje dodržať pri riešení incidentov reakčné doby nasledovne:
		* 1. pri Bežných prevádzkových incidentoch sa Poskytovateľ zaväzuje začať so zásahom najneskôr do 4 hodín v rámci základného časového pokrytia (t.j. od 0.00 do 24:00 hod. od pondelka do nedele vrátane štátnych sviatkov a dní pracovného pokoja) od nahlásenia Bežného prevádzkového incidentu,
			2. pri Nekritických prevádzkových incidentoch sa Poskytovateľ zaväzuje začať so zásahom najneskôr do 3 pracovných dní od nahlásenia Nekritického prevádzkového incidentu,
			3. pri Kritických prevádzkových incidentoch sa Poskytovateľ zaväzuje začať so zásahom najneskôr do 2 hodín v rámci základného časového pokrytia (t.j. od 0.00 do 24:00 hod. od pondelka do nedele vrátane štátnych sviatkov a dní pracovného pokoja) od nahlásenia alebo zistenia Kritického prevádzkového incidentu, a to bez ohľadu na to, či ku Kritickému prevádzkovému incidentu došlo pri riadnom fungovaní Informačného systému alebo v súvislosti s Bežným incidentom alebo Kritickým incidentom,
			4. pri Bezpečnostných incidentoch sa Poskytovateľ zaväzuje začať so zásahom najneskôr do 1 hodiny v rámci základného časového pokrytia (t.j. od 0.00 do 24:00 hod. od pondelka do nedele vrátane štátnych sviatkov a dní pracovného pokoja) od nahlásenia alebo zistenia Bezpečnostného incidentu, a to bez ohľadu na to, či k Bezpečnostnému incidentu došlo pri riadnom fungovaní Informačného systému alebo v súvislosti s Bežným incidentom alebo Kritickým incidentom.
	3. Poskytovateľ sa zaväzuje v súčinnosti s technickou podporou Objednávateľa jednotlivé prevádzkové incidenty a Bezpečnostné incidenty riešiť až do:
		1. ich trvalého vyriešenia, alebo
		2. neutralizácie incidentu, t.j. zabezpečenia dočasného režimu funkčnosti Systému (funkcia a plánovaná použiteľnosť Systému je odlišná od požiadaviek a funkčnej špecifikácie, avšak táto odlišnosť nemá podstatný vplyv na pôvodne plánované využitie Systému) vytvorením náhradného postupu alebo dočasného riešenia.
	4. Poskytovateľ sa zaväzuje, od momentu začatia so zásahom podľa bodu 5.2 tohto článku Zmluvy odstrániť:
		* 1. Bežný prevádzkový incident najneskôr do 10 pracovných dní,
			2. Nekritický prevádzkový incident podľa dohody Zmluvných strán, ak však k dohode nedôjde, najneskôr do 20 pracovných dní,
			3. Kritický prevádzkový incident najneskôr do 24 hodín od jeho nahlásenia a
			4. Bezpečnostný incident najneskôr do 12 hodín od jeho nahlásenia.
	5. Požiadavky na riešenie incidentov bude Objednávateľ nahlasovať prostredníctvom služby/aplikácie Service desku, zriadenej pre Objednávateľa Poskytovateľom, ktorú bude Poskytovateľ prevádzkovať nepretržite, t.j 24 hodín počas každého dňa v roku.
	6. Poskytovateľ je povinný príjem požiadavky Objednávateľa na riešenie incidentu potvrdiť. V prípade nepotvrdenia požiadavky je Objednávateľ oprávnený využiť iný spôsob kontaktovania Poskytovateľa, čo však nemá žiadny vplyv na priebeh už začatých reakčných dôb podľa článku 5. bodu 5.2 Zmluvy alebo akýchkoľvek iných lehôt v zmysle tejto Zmluvy. Poskytovateľ sa zaväzuje pri riešení incidentov postupovať nasledovne:
		1. telefonicky sa spojí s technickou podporou Objednávateľa,
		2. v prípade potreby je schopný okamžite sa vzdialene pripojiť na infraštruktúru Objednávateľa,
		3. v prípade potreby je schopný osobne sa dostaviť do priestorov a prevádzky Objednávateľa.
3. AKCEPTÁCIA
	1. Poskytovateľ je povinný odovzdať predkladanú dokumentáciu k poskytovaným Paušálnym službám podpory Systému v elektronickej forme do Gitlabu Objednávateľa po ich akceptácii. V prípade, ak to Objednávateľ oznámi vo vzťahu k jednotlivej objednávke Objednávkových služieb rozvoja Systému Poskytovateľovi, poskytované Služby a predkladaná dokumentácia, ktorá je súčasťou predmetu plnenia Zmluvy, budú akceptované podľa ustanovení tohto článku Zmluvy.
	2. Predpokladom pre akceptáciu Objednávkových služieb rozvoja Systému je realizovanie akceptačného testu podľa špecifikácie uvedenej v cenovej kalkulácii v pláne realizácie v testovacom prostredí Objednávateľa. Ak sa Zmluvné strany nedohodnú inak, Objednávateľ sa zaväzuje akceptovať poskytnuté Služby, ak spĺňajú požiadavky v zmysle obojstranne odsúhlasených funkčných špecifikácií podľa objednávkového formulára a zároveň počet nevyriešených vád, ktorými sa rozumie nesúlad skutočného stavu funkcionality Systému alebo jeho súčastí s funkčnými špecifikáciami dohodnutými medzi Zmluvnými stranami, zistený na základe funkčných a/alebo akceptačných testov, neprevýši limity uvedené v nasledujúcej tabuľke:

|  |  |  |
| --- | --- | --- |
| Kategória | Popis | Povolený počet vád |
| Kritická | Kritická Vada s dopadom na základné funkcionality Systému, ktorá by v prípade výskytu v produkčnom prostredí znemožnila prevádzku Systému, resp. v testovacom prostredí zastavila postup testov. | 0 |
| Závažná | Vada obmedzujúca funkčnosť časti Systému, pričom ostatné funkcie pracujú bez problémov, alebo Systém nepracuje podľa popisu vo funkčnej špecifikácii. | 3 |
| Bežná | Vada s nepodstatným dopadom na obsluhu Systému, resp. bez dopadu na postup testov v testovacom prostredí. | 30 |

* 1. Poskytovateľ sa zaväzuje, že v prípade poskytnutia Služieb prostredníctvom subdodávateľov alebo treťou stranou dodrží štandardy pre aktualizáciu informačno-komunikačných technológií a štandardy pre účasť tretej strany v súlade s Vyhláškou ITVS a tiež Metodický pokyn pre riadenie IT projektov. Ak sa počas trvania Zmluvy preukáže, že Poskytovateľ povinnosť podľa predchádzajúcej vety porušil, Objednávateľ má právo odmietnuť akceptáciu Služieb a nárok na náhradu preukázateľne vzniknutej škody.
	2. Zmluvné strany sa zaväzujú potvrdiť poskytnutie Služieb akceptačným protokolom po ich schválení Riadiacim výborom ak Objednávateľ v jednotlivom prípade zriadil Riadiaci výbor, v opačnom prípade po ich schválení oprávnenou osobou, alebo inou osobou poverenou Objednávateľom, pričom predmetný akceptačný protokol slúži ako podklad pre vystavenie príslušnej faktúry Poskytovateľom a úhradu ceny za Služby v zmysle cenovej kalkulácie Poskytovateľa. Objednávateľ za prítomnosti Projektového manažéra Poskytovateľa a Manažéra prevádzky vykoná pre dané plnenie skúšobné a akceptačné testy. Opakovaná neúčasť Poskytovateľa na skúškach, na ktorých vykonanie bol včas pozvaný, resp. ktorých vykonanie sám naplánoval, nebráni vykonaniu skúšok. Výsledok skúšok sa zachytí v zápisnici podpísanej oboma stranami. Ak Poskytovateľ v zmysle predchádzajúcej vety opakovane nie je prítomný, podpíše zápisnicu namiesto neho hodnoverná a nestranná osoba, ktorá sa na skúškach zúčastnila. Podpis Objednávateľa na zápisnici postupom podľa § 555 Obchodného zákonníka nemožno nahradiť. Riadiaci výbor (alebo poverená osoba) následne, na základe zápisnice o vykonaní skúšok (ak preberaná časť Služby požaduje akceptačné testy) dotknutú odovzdávanú časť Služby buď písomne schváli, alebo vráti Poskytovateľovi na odstránenie vád a na prípadné opätovné vykonanie skúšobných a akceptačných testov, a to aj opakovane, až do schválenia riadne vykonanej dotknutej časti Služby.
	3. Objednávateľ sa zaväzuje podpísať akceptačný protokol k Službám po schválení Služieb Riadiacim výborom (alebo poverenou osobou) v 4 (štyroch) rovnopisoch, z ktorých 2 (dva) rovnopisy si ponechá Objednávateľ a 2 (dva) rovnopisy obdrží Poskytovateľ. Akceptačný protokol musí obsahovať identifikáciu odovzdávajúceho a preberajúceho, špecifikáciu odovzdávanej a preberanej Služby. Prílohou Akceptačného protokolu je: (i) zápisnica o akceptačných testoch so zdokumentovanými výsledkami testovania, ak preberaná časť Služby požaduje akceptačné testy, (ii) prezenčné listiny z vykonaných školení a použitý školiaci materiál, v prípade ak boli k preberanej časti Služby vykonané školenia užívateľov.
	4. Ak Poskytovateľ odovzdáva také časti Služieb, ktoré vyžadujú osvedčenie kvality, zaväzuje sa priložiť k akceptačnému protokolu dokumenty a doklady osvedčujúce ich kvalitu a/alebo kompletnosť (napr.: zoznam dodávok a zariadení, osvedčenie o akosti a kompletnosti, návody na montáž a obsluhu, atesty, správy o vykonaní odborných prehliadok a skúšok, výsledky testovania a skúšok, certifikáty, osvedčenia o vykonaných skúškach, použitých materiáloch a výrobkoch, doklady o spôsobe likvidácie odpadov, a pod.), ak takéto dokumenty už neboli súčasťou ponuky predloženej Objednávateľovi.
	5. Objednávateľ sa zaväzuje podpísať akceptačný protokol pre jednotlivé časti Služieb za podmienky, že bude potvrdené riadne zhotovenie príslušnej časti Služby a jej úplnosť a funkčnosť v súlade s akceptačnými kritériami podľa tejto Zmluvy. Podpis Objednávateľa na akceptačnom protokole nemožno nahradiť postupom podľa § 555 Obchodného zákonníka ani iným spôsobom.
	6. Poskytovateľ sa zaväzuje písomne informovať Objednávateľa najmenej 5 (päť) pracovných dní pred stanovením termínu akceptačných testov.
	7. V prípade, ak odovzdávaná časť Služieb nespĺňa akceptačné kritériá, Objednávateľ je povinný na základe rozhodnutia Riadiaceho výboru (alebo poverenej osoby) doručiť Poskytovateľovi do 10 (desiatich) pracovných dní písomnú správu, v ktorej uvedie a popíše všetky identifikované Vady a navrhne nový termín pre akceptačný test. Poskytovateľ sa zaväzuje bezodkladne odstrániť Vady vytknuté Objednávateľom a opätovne zabezpečiť uskutočnenie nevyhnutných akceptačných testov. Zmluvné strany sa zaväzujú postupovať týmto spôsobom, až dokým nebudú splnené všetky akceptačné kritériá pre príslušný akceptačný test alebo príslušná časť Služieb nebude akceptovaná iným spôsobom.
	8. Zmluvné strany sa zaväzujú dodržiavať časový plán akceptačných testov a pri výskyte vád vynaložiť nevyhnutné úsilie na jeho dodržanie. Vady, ktoré sa vyskytnú pri akceptačných testoch, budú klasifikované podľa ich závažnosti a Zmluvné strany sa zaväzujú poskytovať si všetku nevyhnutnú súčinnosť na odstránenie vád už v priebehu akceptačných testov.
	9. Zápisnica o akceptačných testoch musí obsahovať správu o priebehu akceptačného testu a klasifikáciu zistených vád podľa stupňa ich závažnosti. Rozdelenie vád podľa stupňa závažnosti bude vykonané podľa bodu 6.2 tohto článku Zmluvy. Zmluvné strany sa dohodli, že akceptačné kritériá sú splnené, ak odovzdávaná časť Služieb obsahuje Vady v maximálnom počte uvedenom v bode 6.2 tohto článku Zmluvy. V prípade splnenia akceptačných kritérií podľa predchádzajúcej vety opakovanie akceptačných testov nie je potrebné, Poskytovateľ je však naďalej povinný v lehotách podľa tejto Zmluvy odstrániť všetky Vady podľa príslušnej zápisnice o akceptačnom teste na vlastné náklady.
	10. Poskytovateľ sa zaväzuje odstrániť všetky Vady uvedené v zápisnici o akceptačnom teste v tam dohodnutej lehote. V prípade absencie dohody je Poskytovateľ povinný odstrániť závažné Vady do piatich pracovných dní od podpísania zápisnice o akceptačnom teste a bežné Vady do dvadsiatich pracovných dní od podpísania zápisnice o akceptačnom teste.
	11. Ak pri plnení predmetu Zmluvy vznikne autorské dielo vytvorené v rámci rozvoja Systému, Poskytovateľ poskytuje záruku v trvaní 24 mesiacov odo dňa podpísania akceptačného protokolu o odovzdaní a prevzatí predmetu plnenia Zmluvy alebo jeho časti. Záruka plynie pre každé čiastkové dielo v zmysle predchádzajúcej vety samostatne. V prípade, ak v dôsledku Vady spôsobenej rozšírením Systému prostredníctvom jednotlivých realizovaných zmenových požiadaviek a preukázateľne zavinenej Poskytovateľom dôjde počas záručnej doby k odstávke produkčnej verzie Systému alebo k prerušeniu jeho funkcií alebo funkcií potrebných pre riadne fungovanie s inými systémami Objednávateľa, Poskytovateľ je povinný túto Vadu odstrániť na vlastné náklady v priebehu 24 hodín od okamihu jej oznámenia Objednávateľom, okrem prípadu, ak Vada preukázateľne objektívne nie je odstrániteľná v uvedenej lehote, pričom v takom prípade Poskytovateľ oznámi Objednávateľovi primeranú lehotu, v ktorej Vadu odstráni.
1. PRÁVA A POVINNOSTI ZMLUVNÝCH STRÁN
	1. Objednávateľ sa zaväzuje:
		1. poskytnúť Poskytovateľovi potrebnú súčinnosť pri poskytovaní Služieb a zaistiť súčinnosť tretích osôb spolupracujúcich s Objednávateľom, ak je taká súčinnosť nevyhnutná pre riadne a včasné plnenie záväzkov Poskytovateľa podľa tejto Zmluvy;
		2. zabezpečiť Poskytovateľovi v primeranom rozsahu potrebné informácie a prípadné konzultácie k súčasnému technologickému postupu, ak bude Objednávateľ takými informáciami disponovať a tieto budú nevyhnutné na poskytovanie Služieb;
		3. za predpokladu dodržania bezpečnostných a prípadných ďalších predpisov Objednávateľa Poskytovateľom, sprístupniť priestory, technickú, komunikačnú a systémovú infraštruktúru pre poskytovanie Služieb podľa tejto Zmluvy a podľa potreby vzdialeného prístupu dohodnutou technológiou a zabezpečiť Poskytovateľovi na jeho žiadosť včas prístup ku všetkým zariadeniam, ku ktorým je jeho prístup potrebný pre poskytnutie Služieb, vrátane zdrojov energie, elektronickej komunikačnej siete, vrátane vzdialeného prístupu, atď. v rozsahu nevyhnutnom pre riadne poskytnutie Služby.
		4. zabezpečiť v nevyhnutnom rozsahu prítomnosť poverenej osoby - Projektového manažéra Objednávateľa (v prípade jeho ustanovenia) a Manažéra prevádzky - v mieste plnenia u Objednávateľa na splnenie záväzku Poskytovateľa v zmysle tejto Zmluvy,
	2. Poskytovateľ sa zaväzuje:
2. poskytovať Služby riadne, včas a v súlade s požiadavkami Objednávateľa uvedenými v tejto Zmluve,
3. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné poskytovanie Služieb,
4. pravidelne, v lehotách a spôsobom dohodnutým s Objednávateľom Objednávateľa informovať o poskytovaní Služieb a vždy po skončení kalendárneho mesiaca predložiť evidenciu vykonanej činnosti za príslušný mesiac, obsahujúcu výkaz prác kľúčových expertov, vrátane jednoznačnej identifikácie expertov a rozsah prác, ktoré expert vykonal v rámci poskytovaných Služieb,
5. pravidelne aktualizovať a predkladať Objednávateľovi plán realizácie Objednávkových služieb rozvoja Systému spolu s odpočtom vykonaných Objednávkových služieb rozvoja Systému vždy k prvému dňu mesiaca nasledujúceho po prijatí písomnej objednávky Objednávateľa až do dňa podpisu akceptačného protokolu,
6. riadiť sa odporúčaniami miestneho správcu informačného systému Objednávateľa,
7. zabezpečiť, aby sa kľúčoví experti priamo podieľali na plnení tejto Zmluvy. Tým nie je dotknuté právo Poskytovateľa realizovať predmet Zmluvy aj prostredníctvom iných expertov, avšak kľúčové úlohy pri plnení Zmluvy musia zastávať kľúčoví experti,
8. niesť zodpovednosť za vzniknutú škodu, spôsobenú Objednávateľovi porušením svojich povinností vyplývajúcich z tejto Zmluvy a/alebo príslušných právnych predpisov v zmysle tejto Zmluvy,
9. pri poskytovaní Služieb dodržať všetky požiadavky na Služby vyplývajúce zo Zákona o ITVS,
10. riadiť sa pri poskytovaní Služieb Zákonom o štátnej štatistike a Nariadením (EÚ) 2015/759**,**
11. dodržiavať povinnosti určené pre príslušný operačný program, resp. súvisiacu výzvu na predkladanie žiadostí o nenávratný finančný príspevok v súvislosti so Službami, ktoré sa priamo týkajú projektu tvoriaceho predmet Zmluvy o poskytnutí nenávratného finančného príspevku, za predpokladu, že bola uzatvorená Zmluva o poskytnutí nenávratného finančného príspevku, a to najmä povinnosti ohľadom publicity a informovanosti, predkladania správ, archivácie dokumentov a podobne.
12. CENA A PLATOBNÉ PODMIENKY
	1. Objednávateľ je povinný zaplatiť Poskytovateľovi za Služby poskytnuté na základe tejto Zmluvy cenu dojednanú v zmysle zákona č. 18/1996 Z. z. o cenách v znení neskorších predpisov za:
		1. Paušálne služby podpory Systému okrem Služieb uvedených pod písm. b) tohto bodu Zmluvy, vo výške  **EUR** (slovom: eur) bez DPH mesačne;
		2. Objednávkové služby rozvoja Systému vo výške podľa záväznej cenovej kalkulácie Poskytovateľa podľa bodu 4.5 alebo 4.9 tejto Zmluvy, stanovenej v súlade s dennou sadzbou expertov v zmysle prílohy č. 4 tejto Zmluvy.
	2. Objednávateľ sa zaväzuje uhradiť cenu za Služby, ku ktorej bude pripočítaná DPH v zmysle platných právnych predpisov. V súvislosti s plnením predmetu Zmluvy Objednávateľ neposkytuje žiadne preddavky ani zálohy.
	3. Poskytovateľ je oprávnený fakturovať cenu podľa bodu 8.1 a) Zmluvy mesačne za každý kalendárny mesiac v posledný deň mesiaca, za ktorý boli Paušálne služby podpory Systému poskytnuté. Prvá faktúra za poskytované Paušálne služby podpory Systému za obdobie od dátumu začatia poskytovania Paušálnych služieb podpory Systému do konca príslušného kalendárneho mesiaca bude obsahovať pomernú časť ceny podľa bodu 8.1 a) Zmluvy za Paušálne služby podpory Systému pripadajúce na počet kalendárnych dní za obdobie poskytovania Paušálnych služieb podpory Systému do konca príslušného kalendárneho mesiaca. Ustanovenie predchádzajúcej vety sa primerane uplatní aj pre obdobie posledného mesiaca poskytovania Paušálnych služieb podpory Systému.
	4. Poskytovateľ je oprávnený fakturovať cenu podľa bodu 8.1 b) Zmluvy po poskytnutí príslušných Objednávkových služieb rozvoja Systému a ich akceptácii Objednávateľom. Poskytovateľ sa zaväzuje vystaviť príslušné faktúry za Objednávkové služby rozvoja Systému v súlade s bodom 6.4 tejto Zmluvy do 14 dní od ich riadneho poskytnutia a akceptácie v súlade s článkom 6 tejto Zmluvy.
	5. Splatnosť faktúr je 60 dní odo dňa ich doručenia Objednávateľovi. Objednávateľ je povinný uhradiť Poskytovateľovi fakturovanú sumu prevodom na bankový účet Poskytovateľa uvedený na faktúre. Faktúra sa považuje za uhradenú dňom odpísania fakturovanej sumy z účtu Objednávateľa.
	6. Faktúra musí obsahovať náležitosti v zmysle zákona č. 222/2004 Z. z. o dani z pridanej hodnoty v platnom znení. Faktúra musí obsahovať podrobný rozpis poskytnutých Služieb za fakturačné obdobie. Výška faktúry bude stanovená v súlade s bodom 8.1 Zmluvy, a to na základe skutočne poskytnutých Služieb Objednávateľovi. V prípade neúplnosti alebo nesprávnosti faktúry je Objednávateľ oprávnený vrátiť ju Poskytovateľovi na opravu alebo doplnenie; v takom prípade lehota splatnosti začne plynúť až dňom doručenia opravenej faktúry Objednávateľovi.
	7. Poskytovateľ je povinný poskytovať Služby aj v prípade omeškania Objednávateľa so zaplatením ceny Služieb.
	8. Celková cena podľa bodov 8.1 a) a b) Zmluvy je stanovená ako maximálna cena v sume **[●] EUR** (slovom: **[●]** eur) bez DPH počas doby uvedenej v článku 24 bode 24.2 prvej vete Zmluvy. Celková cena za plnenie podľa tejto Zmluvy predstavuje odmenu za splnenie všetkých zmluvných záväzkov poskytovateľa vyplývajúcich z tejto Zmluvy a jej príloh a zahŕňa všetky náklady a výdavky Poskytovateľa na riadne a včasné vykonanie celého plnenia zo Zmluvy podľa Článku 3 Zmluvy. Pre vylúčenie akýchkoľvek pochybností zmluvné strany uvádzajú, že cena všetkých plnení Poskytovateľa podľa tejto Zmluvy, vrátane tých, ktoré prípadne nie sú výslovne uvedené v Článku 3 tejto Zmluvy, avšak sú potrebné pre splnenie záväzkov podľa tejto Zmluvy, je zahrnutá v cene podľa bodov 8.1 písm. a) a 8.1 písm. b) Zmluvy. Maximálna celková cena podľa prvej vety tohto bodu Zmluvy nesmie byť prekročená. Objednávateľ nie je počas platnosti a účinnosti tejto Zmluvy povinný vyčerpať celú uvedenú maximálnu cenu.
	9. V prípade predĺženej doby trvania Zmluvy na základe opcie uplatnenej podľa článku 24 bodu 24.2 Zmluvy sa cena podľa bodov 8.1 a) a b) Zmluvy uplatní za rovnakých podmienok aj na predĺžené obdobie zodpovedajúce uplatnenej opcii. Pre vylúčenie pochybností platí, že mesačná cena za Paušálne služby podpory Systému podľa bodu 8.1 a) Zmluvy je rovnaká aj počas predĺženého obdobia zodpovedajúceho uplatnenej opcii. Pre vylúčenie pochybností ďalej platí, že denná sadzba expertov a počet človekodní v zmysle prílohy č. 4 tejto Zmluvy pre Objednávkové služby rozvoja Systému podľa bodu 8.1 b) Zmluvy sa uplatnia za rovnakých podmienok aj na predĺžené obdobie zodpovedajúce uplatnenej opcii.
13. NEBEZPEČENSTVO ŠKODY A VLASTNÍCKE PRÁVO
	1. Nebezpečenstvo škody a vlastnícke právo ku všetkým častiam plnenia Poskytovateľa na základe tejto Zmluvy prechádza na Objednávateľa dňom akceptácie príslušnej Služby.
14. ZDROJOVÝ KÓD
	1. Pokiaľ táto Zmluva nestanovuje inak, najmä v bode 11.2h) nižšie, je Poskytovateľ povinný najneskôr v okamihu jeho akceptácie odovzdať Objednávateľovi zdrojový kód každého jednotlivého čiastkového plnenia tvoriaceho Systém, ktoré je počítačovým programom. Zdrojový kód musí byť spustiteľný v prostredí Objednávateľa a musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane podrobnej dokumentácie zdrojového kódu takejto časti Systému. Zdrojový kód bude Objednávateľovi Poskytovateľom odovzdaný do úložiska Objednávateľa - Gitlabu s označením časti a verzie Systému, ktorej sa týka. O odovzdaní a prevzatí technického nosiča dát bude oboma Zmluvnými stranami spísaný a podpísaný písomný preberací protokol. Zdrojový kód vytvorený za účelom plnenia tejto Zmluvy bude otvorený v súlade s licenčnými podmienkami verejnej softvérovej licencie Európskej únie podľa ustanovení Vykonávacieho rozhodnutia Komisie 2017/863, a to v rozsahu, v akom zverejnenie tohto kódu nemôže byť zneužité na činnosť smerujúcu k narušeniu alebo k zničeniu Systému.
	2. Povinnosti Poskytovateľa uvedené v bode 10.1 Zmluvy sa primerane použijú aj pre akékoľvek opravy, zmeny, doplnenia, upgrade alebo update zdrojového kódu jednotlivého čiastkového plnenia tvoriaceho Systém, ku ktorým dôjde pri plnení tejto Zmluvy alebo v rámci záručných opráv (ďalej len „**zmena zdrojového kódu**“). Dokumentácia zmeny zdrojového kódu musí obsahovať podrobný popis a komentár každého zásahu do zdrojového kódu.
	3. Poskytovateľ je povinný odovzdať Objednávateľovi dokumentovaný zdrojový kód alebo zdokumentovanú zmenu zdrojového kódu najneskôr v deň odovzdania a prevzatia príslušného plnenia podľa tejto Zmluvy. V prípade predčasného ukončenia tejto Zmluvy je Poskytovateľ povinný odovzdať Objednávateľovi aktuálne dokumentované zdrojové kódy a koncepčné prípravné materiály všetkých súčastí Systému tak, aby bol Objednávateľ držiteľom zdrojového kódu minimálne v danej chvíli aktuálnej verzii Systému.
	4. Poskytovateľ berie na vedomie, že Objednávateľ môže zdrojový kód podľa bodu 10.1 Zmluvy alebo jeho zmeny neobmedzene zdieľať s ostatnými subjektmi verejnej správy či ich dodávateľmi alebo ho uverejniť.
15. PRÁVA DUŠEVENÉHO VLASTNÍCTVA
	1. Vzhľadom na to, že výsledkom Služieb podľa tejto Zmluvy je aj plnenie, ktoré môže napĺňať znaky autorského diela v zmysle Autorského zákona, je k týmto výsledkom poskytovaná licencia za podmienok dohodnutých ďalej v tomto článku Zmluvy.
	2. Objednávateľ je oprávnený všetky výsledky Služieb Poskytovateľa považované za autorské dielo v zmysle Autorského zákona (ďalej len „**autorské diela**“) používať podľa nižšie uvedených podmienok:
		1. Objednávateľ je oprávnený od okamihu účinnosti poskytnutia licencie k autorskému dielu podľa bodu 11.2a) a 11.2b) tejto Zmluvy používať toto autorské dielo. Licencia k autorskému dielu je poskytovaná ako výhradná, časovo neobmedzená, územne obmedzená na územie Slovenskej republiky na použitie autorského diela akýmikoľvek spôsobmi, vrátane spôsobov výslovne uvedených v § 19 ods. 4 Autorského zákona. Poskytovateľ zároveň súhlasí s tým, aby Objednávateľ udelil sublicencie na použitie autorského diela vo vyššie uvedenom rozsahu aj ďalším osobám. Zmluvné strany sa dohodli, že Objednávateľ nie je povinný udelenú výhradnú licenciu využiť. Poskytovateľ udeľuje licenciu bezodplatne. Pokiaľ táto zmluva nestanovuje inak, je Poskytovateľ povinný najneskôr v okamihu jeho akceptácie odovzdať Objednávateľovi zdrojový kód každého jednotlivého čiastkového plnenia tvoriaceho ktorýkoľvek Systém, ktorý je počítačovým programom. Zdrojový kód musí byť spustiteľný v prostredí Objednávateľa a musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane podrobnej dokumentácie zdrojového kódu takejto časti Systému. Zdrojový kód bude Objednávateľovi Poskytovateľom odovzdaný do úložiska Objednávateľa - Gitlabu s označením časti a verzie Systému, ktorej sa týka. Povinnosti Poskytovateľa uvedené v tomto bode Zmluvy sa primerane použijú aj pre akékoľvek opravy, zmeny, doplnenia, upgrade alebo update zdrojového kódu jednotlivého čiastkového plnenia tvoriaceho Systém, ku ktorým dôjde pri plnení tejto Zmluvy alebo v rámci záručných opráv (ďalej len „zmena zdrojového kódu“), vrátane aktualizácie prevádzkovej, inštalačnej, administrátorskej a používateľskej príručky, ako aj všetkej ostatnej dokumentácie v zmysle platných právnych predpisov. Dokumentácia zmeny zdrojového kódu musí obsahovať podrobný popis a komentár každého zásahu do zdrojového kódu. Poskytovateľ je povinný odovzdať Objednávateľovi dokumentovaný zdrojový kód alebo zdokumentovanú zmenu zdrojového kódu najneskôr v deň odovzdania a prevzatia príslušného plnenia podľa tejto Zmluvy. V prípade predčasného ukončenia tejto Zmluvy je Poskytovateľ povinný odovzdať Objednávateľovi aktuálne dokumentované zdrojové kódy a koncepčné prípravné materiály všetkých súčastí Systému tak, aby bol Objednávateľ držiteľom zdrojového kódu minimálne k v danej chvíli aktuálnej verzii Systému.
		2. V prípade počítačových programov sa licencia vzťahuje v rovnakom rozsahu na autorské dielo v strojovom aj zdrojovom kóde, ako aj koncepčné prípravné materiály, a to aj na prípadné ďalšie verzie počítačových programov obsiahnutých v Systéme upravené na základe tejto Zmluvy.
		3. Poskytovateľ touto zmluvou poskytuje Objednávateľovi licenciu k autorským dielam podľa bodu 11.2a) a 11.2b) tejto Zmluvy, pričom účinnosť tejto licencie nastáva okamihom akceptácie výsledku Služieb, ktorý príslušné autorské dielo obsahuje; do tej doby je Objednávateľ oprávnený autorské dielo použiť v rozsahu a spôsobom nevyhnutným na vykonanie akceptácie príslušnej Služby.
		4. Udelenie licencie nemožno zo strany Poskytovateľa vypovedať a jej účinnosť trvá aj po skončení účinnosti tejto Zmluvy, ak sa nedohodnú Zmluvné strany výslovne inak.
		5. Zmluvné strany výslovne prehlasujú, že ak pri poskytovaní plnenia podľa tejto Zmluvy vznikne činnosťou Poskytovateľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že je Objednávateľ oprávnený vykonávať majetkové autorské práva k dielu spoluautorov tak, ako by bol ich výhradným vykonávateľom a že Poskytovateľ udelil Objednávateľovi súhlas k akejkoľvek zmene alebo inému zásahu do diela spoluautorov. Cena Služieb podľa článku 8 tejto Zmluvy je stanovená so zohľadnením tohto ustanovenia a Poskytovateľovi nevzniknú v prípade vytvorenia diela spoluautorov žiadne nové nároky na odmenu.
		6. Poskytovateľ je povinný postupovať tak, aby udelenie licencie k autorskému dielu podľa tejto Zmluvy vrátane oprávnenia udeliť sublicenciu a súvisiacich povolení zabezpečil, a to bez ujmy na právach tretích osôb.
		7. Súčasťou výsledku Služieb môže byť tzv. proprietárny softvér (ďalej len „**proprietárny softvér**“), alebo tzv. open source softvér, u ktorého Poskytovateľ nemôže udeliť Objednávateľovi oprávnenie podľa predchádzajúcich ustanovení tohto bodu 11.2 alebo to po ňom nemožno spravodlivo požadovať, iba pri splnení niektorej z nasledujúcich podmienok:
			1. Ide o softvér renomovaných výrobcov, ktorý je na trhu bežne dostupný, tj. ponúkaný na území Slovenskej republiky aspoň tromi na sebe nezávislými a vzájomne neprepojenými subjektmi oprávnenými takýto softvér dodávať a upravovať, a ktorý je v čase uzavretia Zmluvy preukázateľne užívaný v produktívnom prostredí najmenej u desiatich na sebe nezávislých a vzájomne neprepojených subjektoch. Poskytovateľ je povinný poskytnúť Objednávateľovi o tejto skutočnosti písomné vyhlásenie a na výzvu Objednávateľa túto skutočnosť preukázať.
			2. Ide o open source softvér, ktorý je verejnosti poskytovaný zadarmo, vrátane detailne komentovaných zdrojových kódov, úplnej užívateľskej, prevádzkovej a administrátorskej dokumentácie a práva softvér meniť a zasahovať doň. Poskytovateľ je povinný poskytnúť Objednávateľovi o tejto skutočnosti písomné vyhlásenie a na výzvu Objednávateľa túto skutočnosť preukázať.
			3. Ide o softvér, u ktorého Poskytovateľ poskytne s ohľadom na jeho (i) marginálny význam, (ii) nekomplikovanú prepojiteľnosť či (iii) oddeliteľnosť a zastupiteľnosť v Systéme bez nutnosti vynakladania výraznejších prostriedkov, písomnú garanciu, že ďalší rozvoj Systému inou osobou než Poskytovateľom je možné vykonávať bez toho, aby tým boli dotknuté práva Poskytovateľa či iných autorov takéhoto softvéru, lebo nebude nutné zasahovať do zdrojových kódov takéhoto softvéru alebo preto, že prípadné nahradenie takéhoto softvéru nebude predstavovať výraznejšiu komplikáciu a náklad na strane Objednávateľa a bude realizovateľné treťou osobou, ktorá nedisponuje zdrojovým kódom takéhoto softvéru.
			4. Poskytovateľ Objednávateľovi k softvéru poskytne alebo sprostredkuje poskytnutie úplných komentovaných zdrojových kódov softvéru a bezpodmienečné právo softvér meniť. Poskytovanie zdrojových kódov sa riadi článkom 10 Zmluvy.
			5. Ide o softvér, ktorého API (aplikačné rozhranie / Application Programming Interface) pokrýva všetky moduly a funkcionality softvéru, je dostatočne dokumentované, umožňuje zapuzdrenie softvéru a jeho adaptáciu v rámci meniacich sa podmienok IT prostredia Objednávateľa bez nutnosti zásahu do zdrojových kódov softvéru, a Poskytovateľ poskytne Objednávateľovi právo použiť toto rozhranie pre programovanie aplikácií v rovnakom rozsahu ako softvér.
			6. Poskytovateľ sa zaviaže Objednávateľovi po poskytnutí Služby na písomnú výzvu Objednávateľa najneskôr do 30 dní poskytnúť (i) úplné komentované zdrojové kódy softvéru a bezpodmienečné právo softvér meniť alebo (ii) API (aplikačné rozhranie / Application Programming Interface), ktoré pokrýva všetky moduly a funkcionality softvéru, je dostatočne dokumentované, umožňuje zapuzdrenie softvéru a jeho adaptáciu v rámci meniacich sa podmienok IT prostredia Objednávateľa bez nutnosti zásahu do zdrojových kódov softvéru, a právo použiť toto rozhranie pre programovanie aplikácií v rovnakom rozsahu ako softvér.
		8. Pokiaľ sa bude jednať o proprietárny softvér Poskytovateľa alebo tretích strán podľa bodu 11.2g) Zmluvy, na rozdiel od licencie k výsledkom Služieb popísanej v predchádzajúcich odsekoch tohto článku postačí, aby udelená licencia k softvéru podľa bodu 11.2g) Zmluvy obsahovala neexkluzívne oprávnenie použiť ho akýmkoľvek spôsobom najmenej po dobu trvania tejto Zmluvy na území Slovenskej republiky a v množstevnom rozsahu, ktorý je aspoň 3-násobkom množstevného rozsahu licencie, ktorý je nevyhnutný pre pokrytie potrieb Objednávateľa ku dňu uzavretia tejto Zmluvy, a to vrátane práva Objednávateľa do takéhoto softvéru zasahovať za podmienok bodu 11.2g) Zmluvy. V prípade výpovede či odstúpenia od Zmluvy sa Poskytovateľ zaväzuje ponúknuť Objednávateľovi právo užívať takýto softvér v rozsahu, v akom je to nevyhnutné pre riadne užívanie Systému podľa tejto Zmluvy. Tým nie je dotknuté právo Objednávateľa zaobstarať takýto softvér aj od tretej osoby bez ohľadu na licencie skôr obstarané Poskytovateľom. V prípade využitia tohto prednostného práva sa Poskytovateľ zaväzuje, že právo užívať softvér podľa bodu 11.2g) Zmluvy ponúkne Objednávateľovi za bežných trhových podmienok a bude vychádzať z účtovnej hodnoty licencií, ktoré poskytol.
		9. Ak to nie je možné od Poskytovateľa spravodlivo požadovať a ak to nie je v rozpore s ustanoveniami bodu 11.2g) Zmluvy, nemusia byť Objednávateľovi k takémuto softvéru odovzdané zdrojové kódy podľa článku 10 Zmluvy a rovnako nemusí byť udelené právo Objednávateľa do takéhoto softvéru zasahovať, vždy však musí byť odovzdaná kompletná užívateľská, administrátorská a prevádzková dokumentácia.
		10. Poskytovateľ je povinný vo svojich riešeniach pre Objednávateľa obmedziť využitie takéhoto proprietárneho softvéru, ktorý je čo do licencie obmedzený v zmysle bodu 11.2h) alebo bodu 11.2i) Zmluvy.
		11. Poskytovateľ sa zaväzuje samostatne zdokumentovať všetky využitia proprietárneho softvéru v rámci Systému a na vyžiadanie predložiť Objednávateľovi ucelený prehľad využitého proprietárneho softvéru, open source SW, licenčných podmienok a alternatívnych dodávateľov.
		12. Ak sú s použitím proprietárneho softvéru, služieb podpory k nemu, či iných súvisiacich plnení spojené jednorazové či pravidelné poplatky, je Poskytovateľ povinný v rámci ceny Služieb riadne uhradiť všetky tieto poplatky za celú dobu trvania Zmluvy a za obdobie po jej skončení až do uplynutia 1 kalendárneho roka po roku, v ktorom má skončiť účinnosť Zmluvy.
	3. Práva získané v rámci plnenia tejto Zmluvy prechádzajú aj na prípadného právneho nástupcu Objednávateľa. Prípadná zmena v osobe Poskytovateľa (napr. právne nástupníctvo) nebude mať vplyv na oprávnenia udelené v rámci tejto Zmluvy Poskytovateľom Objednávateľovi. Pri zmene poskytovateľa sa Poskytovateľ zaväzuje poskytnúť Objednávateľovi úplnú súčinnosť pri prechode na nového poskytovateľa, najmä v oblasti architektúry a integrácie informačných systémov.
	4. Odmena za poskytnutie, sprostredkovanie alebo postúpenie licencie k autorským dielam je zahrnutá v cene Služieb podľa tejto Zmluvy.
16. OCHRANA DÔVERNÝCH INFORMÁCIÍ A OSOBNÝCH ÚDAJOV
	1. Zmluvné strany budú zachovávať mlčanlivosť o Dôverných informáciách získaných pri plnení záväzkov zo Zmluvy. Záväzok podľa prvej vety je časovo neobmedzený, a to až do doby, kedy sa informácie stanú verejne známymi, alebo neaktuálnymi.
	2. Dôvernými informáciami nie sú informácie, ktoré sa bez porušenia Zmluvy stali verejne známymi, informácie oprávnene získané inak, ako od druhej Zmluvnej strany, a informácie, ktorých používanie upravujú osobitné predpisy, napr. informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
	3. Zmluvné strany berú na vedomie svoje povinnosti pri ochrane osobných údajov podľa Nariadenia GDPR v platnom znení a Zákona o ochrane osobných údajov. Poskytovateľ je povinný uzatvoriť s Objednávateľom na základe výzvy Objednávateľa a v lehote uvedenej vo výzve štandardné zmluvy o ochrane osobných údajov ako aj o ochrane dôverných štatistických údajov.
	4. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené Dôverné informácie, o povinnosti mlčanlivosti v zmysle tohto článku Zmluvy.
	5. Zmluvné strany sa zaväzujú užívať Dôverné informácie výlučne na účel, na ktorý im boli poskytnuté a zároveň sa zaväzujú Dôverné informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia Dôverné informácie druhej Zmluvnej strany tretej osobe.
	6. Poskytovateľ berie na vedomie, že všetky informácie o skutočnostiach týkajúcich sa PZS, jeho činnosti, s výnimkou všeobecne známych skutočností, ktorých zverejnenie by sa mohlo akýmkoľvek spôsobom dotknúť záujmov alebo dobrej povesti PZS, získané v akejkoľvek forme v súvislosti s plnením dodávateľských zmlúv alebo tejto Zmluvy, ako aj všetky obchodné a technické informácie, ktoré boli oznámené, alebo s ktorými prišiel Poskytovateľ pri vykonávaní dodávateľských zmlúv do styku sa považujú za Dôverné informácie v zmysle ustanovenia § 271 zákona č. 513/1991 Zb. Obchodného zákonníka a pokiaľ PZS zodpovedajúcim spôsobom zabezpečuje v zmysle ustanovenia § 17 Obchodného zákonníka ich utajenie, sú predmetom obchodného tajomstva.
	7. Poskytovateľ je povinný chrániť a uchovávať získané Dôverné informácie tak, aby k nim nemali prístup tretie osoby, nebude zaobstarávať z nich kópie ani odpisy, ani ich inak využívať, pokiaľ k tomu nedá výslovný písomný súhlas PZS. Dodávateľ je povinný bezodkladne Dôverné informácie podľa zmluvy s PZS buď vrátiť, previesť na PZS, alebo ich preukázateľne zničiť, najneskôr však do 14 dní po ukončení účinnosti príslušnej dodávateľskej zmluvy. O vrátení, prevedení alebo zničení musí byť spísaný protokol, ktorý musí podpísať zodpovedná osoba PZS. Za tretie osoby sa na účely tohto článku nepovažujú právni zástupcovia a audítori dodávateľa.
	8. Poskytovateľ je povinný zabezpečiť, že všetky osoby, ktoré v rámci pracovnoprávneho či obdobného vzťahu alebo iného zmluvného vzťahu prídu do styku s Dôvernými informáciami, ako aj právni zástupcovia a audítori Poskytovateľa, budú viazané povinnosťou mlčanlivosti a povinnosťou utajovať tieto Dôverné informácie v rovnakom alebo väčšom rozsahu, než ako je ustanovené týmto článkom, resp. touto Zmluvou. Plnenie tejto povinnosti je Poskytovateľ povinný na žiadosť PZS kedykoľvek bezodkladne preukázať.
17. KYBERNETICKÁ A INFORMAČNÁ BEZPEČNOSŤ
	1. Poskytovateľ vyjadruje súhlas a v súvislosti s plnením predmetu Zmluvy sa zaväzuje dodržiavať bezpečnostnú politiku Objednávateľa, vrátane všeobecných podmienok, ktoré sú uvedené v prílohe č. 6 Zmluvy, ďalšie Objednávateľom vydané bezpečnostné smernice a štandardy, bezpečnostný projekt Objednávateľa, požiadavky na bezpečnosť definované Zákonom o KB, Zákonom o ITVS a Vyhláškou ITVS, bezpečnostné požiadavky uvedené v tejto Zmluve a bezpečnostné požiadavky podľa štandardnej zmluvy Objednávateľa o zabezpečení plnenia bezpečnostných opatrení a notifikačných povinností, ktorú je Poskytovateľ povinný uzatvoriť s Objednávateľom na základe výzvy Objednávateľa a v lehote uvedenej vo výzve. V prípade výslovného rozporu ustanovení všeobecných podmienok, ktoré sú uvedené v prílohe č. 6 Zmluvy, alebo ustanovení štandardnej zmluvy Objednávateľa o zabezpečení plnenia bezpečnostných opatrení a notifikačných povinností s ustanoveniami tejto Zmluvy a nemožnosti ich súčasnej aplikácie majú prednosť ustanovenia tejto Zmluvy.
	2. V prípade, ak Objednávateľ vydá alebo zmení bezpečnostné politiky alebo bezpečnostné opatrenia, Poskytovateľ sa zaväzuje oboznámiť sa s nimi bezodkladne po ich prijatí a dodržiavať ich.
	3. Poskytovateľ je povinný viesť zoznam svojich pracovných rolí, ktoré majú mať v zmysle tejto Zmluvy prístup k informáciám a údajom Objednávateľa, pričom je povinný bezodkladne oznámiť Objednávateľovi každú zmenu v personálnom obsadení, dotýkajúcu sa výkonu činností v zmysle tejto Zmluvy. Poskytovateľ poskytne Objednávateľovi tento zoznam pracovných rolí bezodkladne po uzatvorení tejto Zmluvy, alebo aj kedykoľvek na požiadanie Objednávateľa.
	4. Poskytovateľ je povinný zabezpečiť, že všetky oprávnené osoby, pracovníci Poskytovateľa, ktorí budú vykonávať pre Objednávateľa činnosti súvisiace s plnením tejto Zmluvy a ktorí budú mať prístup k Dôverným informáciám a iným chráneným informáciám a údajom Objednávateľa budú Poskytovateľom zaviazaní a podpíšu vyjadrenie o zachovávaní mlčanlivosti a povinnosti dodržiavať bezpečnostné opatrenia (ďalej len „**poučené osoby**“).
	5. Poskytovateľ vytvorí záznam, ktorý bude podpísaný každou z poučených osôb a osobou, ktorá poučenie vykonala. Za riadne poučenie zodpovedá Poskytovateľ. Poskytovateľ je povinný predložiť Objednávateľovi potvrdenie o oboznámení zamestnancov a subdodávateľov s bezpečnostnými požiadavkami, a to podľa vzoru, ktorý je uvedený v prílohe č. 6 Zmluvy.
	6. Poskytovateľ sa zaväzuje zaistiť bezpečnosť a odolnosť Systému, vrátane akýchkoľvek rozšírení, voči aktuálne známym typom útokov a pred odovzdaním akejkoľvek zmeny Systému vykonať testovanie na prítomnosť známych zraniteľnosti. V prípade zistenia zraniteľností sa Poskytovateľ zaväzuje tieto zraniteľnosti odstrániť, vykonať opätovné testovanie a zdokumentovaný výsledok testovania odovzdať Objednávateľovi spolu s dodávaným riešením.
	7. Poskytovateľ sa zaväzuje dodržiavať nasledovné bezpečnostné opatrenia a zásady:
		1. všetky vstupy aplikácií tvoriacich Systém sú kontrolované na valídnosť a sú sanitované;
		2. je zapnutá len nutne potrebná funkcionalita, porty a IP adresy a všetky ostatné sú vypnuté;
		3. v prípade, že je nevyhnutné vykonávať správu Systému na diaľku, je to možné vykonávať výhradne prostredníctvom šifrovaných protokolov a každý vzdialený zásah je zdokumentovaný a záznam o zásahu je odovzdaný Objednávateľovi najneskôr v posledný deň daného mesiaca;
		4. všetky pôvodné a administrátorské účty sú zdokumentované a majú unikátne prvotné heslo zložené z náhodnej postupnosti aspoň 14 znakov;
		5. všetky administrátorské heslá a prístupové údaje a dokumentácia sú k dispozícií aj Objednávateľovi (minimálne v zalepenej obálke);
		6. Systém disponuje funkcionalitou pre zmenu používateľských a administrátorských mien a hesiel a funkcionalitou vypnutia používateľského účtu;
		7. všetky komponenty Systému sú aktuálne a podporované výrobcom a postup pre aktualizácie a aplikáciu záplat je zdokumentovaný a dodržiavaný;
		8. Poskytovateľ umožní Objednávateľovi vykonať skeny zraniteľností alebo penetračné testy každého dodávaného riešenia pred jeho finálnym odovzdaním a Poskytovateľ sa zaväzuje nedostatky zistené týmto testovaním pred odovzdaním riešenia odstrániť;
		9. všetky zmeny v Systéme sú zdokumentované a dokumentácia a zdrojové kódy sú poskytnuté Objednávateľovi bezpečným spôsobom najneskôr v čase nasadenia zmeny do produkčného prostredia;
		10. na vyžiadanie Objednávateľa je Poskytovateľ povinný sprístupniť dokumentáciu aktivít zamestnancov Poskytovateľa a tretích strán najneskôr do 24 hodín od požiadavky;
		11. na vyžiadanie Objednávateľa je Poskytovateľ povinný poskytnúť plnú súčinnosť pri riešení Bezpečnostného incidentu povereným zamestnancom Objednávateľa či povereným zamestnancom orgánu nadriadenému Objednávateľovi.
		12. Poskytovateľ pri výkone činností dbá na vykonávanie svojich činnosti v súlade s bezpečnostnou dokumentáciou, odporúčaným bezpečnostnými postupmi a v súlade so zásadami due diligence a due care.
		13. Vývoj a akvizícia siete a informačného systému základnej služby sa uskutočňuje s ohľadom na zaistenie kompatibility s existujúcimi sieťami a informačnými systémami a zachovanie úrovne bezpečnosti ustanovenej v bezpečnostnej stratégii.
		14. Poskytovateľ sa zaväzuje v rámci zachovania kontinuity poskytnúť Objednávateľovi prístup k zdrojovým kódom programov vytvorených v rámci plnenia tejto Zmluvy.
	8. Poskytovateľ je povinný bezodkladne informovať Objednávateľa o bezpečnostných udalostiach (identifikovaných stavoch systému, služby alebo siete, ukazujúcich na možné porušenie bezpečnostnej politiky alebo zlyhanie bezpečnostných opatrení vo vzťahu k predmetu tejto Zmluvy, pri ktorých však nedošlo k narušeniu dôvernosti, dostupnosti alebo integrity informácií, sietí a služieb) a Bezpečnostných incidentoch (udalostiach narúšajúcich dôvernosť, dostupnosť a integritu informácií, fyzickú bezpečnosť priestorov a zariadení Objednávateľa, bezpečnosť sietí alebo služieb alebo integritu sietí a služieb vo vzťahu k predmetu tejto Zmluvy) a o všetkých skutočnostiach majúcich vplyv na zabezpečovanie kybernetickej a informačnej bezpečnosti na Objednávateľa.
	9. Poskytovateľ informuje Objednávateľa o bezpečnostnej udalosti najneskôr do troch pracovných dní po jej zistení oznámením kontaktnej osobe Objednávateľa prostredníctvom elektronickej pošty alebo telefonicky. V prípade Bezpečnostného incidentu Poskytovateľ informuje Objednávateľa okamžite po jeho zistení oznámením kontaktnej osobe Objednávateľa telefonicky a zároveň prostredníctvom elektronickej pošty.
	10. Hlásenie Bezpečnostného incidentu obsahuje údaje dodávateľa a osoby, ktorá udalosť/incident nahlasuje, názov a popis služby, priestoru, zariadenia alebo informácie, ktorá je predmetom udalosti/incidentu alebo ktorá je narušením ohrozená, prostriedok, poskytujúci službu, zdroj narušenia, ak je známy, cieľ a rozsah narušenia, účastníkov incidentu, ak sú známi, prípadne príslušné prevádzkové záznamy (LOGy) o narušení, ak sú k dispozícii.
	11. Každý zamestnanec tretej strany resp. tretie osoby realizujúce prácu v súvislosti s naplnením účelu Zmluvy (v mene alebo na základe pokynov Poskytovateľa) je povinný pri vyšetrovaní Bezpečnostných incidentov zamestnancom alebo zamestnancami Objednávateľa, alebo nimi poverenými osobami, poskytnúť potrebnú súčinnosť, za čo zodpovedá Poskytovateľ.
	12. Po vzniku Bezpečnostného incidentu nesmie zamestnanec tretej strany resp. tretia osoba realizujúce prácu v súvislosti s naplnením účelu Zmluvy (v mene alebo na základe pokynov Poskytovateľa) vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov Bezpečnostného incidentu, za čo zodpovedá Poskytovateľ.
18. OPRÁVNENÉ OSOBY
	1. Oprávnenou (kontaktnou) osobou za Poskytovateľa je Manažér prevádzky. Poskytovateľ je povinný najneskôr do piatich (5) pracovných dní od podpisu tejto Zmluvy písomne oznámiť Objednávateľovi kontaktné údaje Manažéra prevádzky minimálne v rozsahu telefónne číslo a e-mail. Pre prípadnú zmenu osoby Manažéra prevádzky sa primerane použijú ustanovenia článku 18 tejto Zmluvy.
	2. Objednávateľ sa zaväzuje do piatich (5) pracovných dní od podpisu tejto Zmluvy vymenovať oprávnenú (kontaktnú) osobu, ktorá bude počas účinnosti tejto Zmluvy oprávnená konať za Objednávateľa v záležitostiach súvisiacich s plnením tejto Zmluvy, a v tej istej lehote písomne oznámiť Objednávateľovi jej meno a kontaktné údaje minimálne v rozsahu telefónne číslo a e-mail.
	3. Prostredníctvom určených oprávnených osôb Zmluvné strany:
		1. vykonávajú vzájomnú komunikáciu;
		2. uskutočnia všetky organizačné záležitosti s ohľadom na všetky aktivity a činnosti súvisiace s plnením podľa tejto Zmluvy;
		3. zabezpečia koordináciu jednotlivých aktivít a činností Zmluvných strán súvisiacich s plnením podľa tejto Zmluvy;
		4. sledujú priebeh plnenia tejto Zmluvy;
		5. navrhujú potrebné zmeny technických riešení a technickej povahy v zmysle tejto Zmluvy;
		6. zabezpečia vzájomnú spoluprácu a súčinnosť,
		7. poskytnú súčinnosť Vládnej jednotke CSIRT a zabezpečia vykonávanie jednotlivých aktivít a činností súvisiacich s riešením Bezpečnostného incidentu, ktorý postihol Systém súvisiaci s plnením tejto Zmluvy.
	4. Objednávateľ je oprávnený zmeniť svoju oprávnenú osobu. Takáto zmena je účinná dňom doručenia písomného oznámenia o zmene oprávnenej osoby Objednávateľa Poskytovateľovi obsahujúceho aj meno a kontaktné údaje novej oprávnenej osoby Objednávateľa Poskytovateľovi.
19. SÚČINNOSŤ
	1. Zmluvné strany sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebné pre riadne plnenie svojich záväzkov vyplývajúcich im z tejto Zmluvy.
	2. Objednávateľ je povinný počas celej doby trvania Zmluvy poskytovať Poskytovateľovi súčinnosť v oblasti doplnenia údajov, podkladov a iných dokladov na základe jeho požiadaviek na splnenie povinnosti poskytnúť Služby riadne a včas v súlade s požiadavkami Objednávateľa a touto Zmluvou.
	3. Poskytovateľ sa zaväzuje poskytovať súčinnosť inému prípadnému poskytovateľovi (alebo poskytovateľom), ktorý poskytuje akékoľvek služby súvisiace so Systémom na základe iných zmlúv uzatvorených s Objednávateľom, a to predovšetkým spoločnostiam MICROCOMP - Computersystém s r.o., Kupecká 9, 949 01 Nitra, IČO: 31410952, a GlobalTel, a.s., Landererova 12, 811 09 Bratislava, IČO: 35778199, ako súčasnému poskytovateľovi služieb vo vzťahu k Systému na základe –Súčasnej zmluvy SLA, a to v rozsahu nevyhnutnom na riadne a včasné poskytovanie služieb uvedenými inými poskytovateľmi. Neposkytnutie súčinnosti v zmysle prvej vety tohto bodu Zmluvy je podstatným porušením Zmluvy. Poskytovanie súčinnosti je zahrnuté v cene Služieb podľa tejto Zmluvy.
	4. Poskytovateľ sa zaväzuje v súlade s týmto článkom Zmluvy poskytovať súčinnosť novému budúcemu poskytovateľovi (alebo poskytovateľom) služieb identických alebo podobných ako v tejto Zmluve a to v období najmenej 6 mesiacov po nadobudnutí účinnosti novej zmluvy s novým dodávateľom alebo nových zmlúv s novými dodávateľmi, a to v rozsahu 10 človekodní za jeden mesiac, pričom poskytovaná súčinnosť bude pozostávať minimálne v nasledovných činnostiach:
		1. oboznámenie Objednávateľa a nového poskytovateľa alebo nových poskytovateľov s infraštruktúrou Systému, s aktuálnymi zdrojovými kódmi a dokumentáciou zmien zdrojového kódu, inštalačnou dokumentáciou a inštalačnými balíkmi nasadenými na produkčnom a testovacom prostredí prostredníctvom softvérového nástroja Objednávateľa a v súlade s jeho procesom nasadenia zmien na produkčné prostredie, existujúcou prevádzkovou dokumentáciou popisujúcou spôsob prevádzky a údržby vrátane administrátorskej príručky, užívateľskej dokumentácie, príručky na prácu so Systémom, ako aj všetkej ostatnej dokumentácie v zmysle platných právnych predpisov, formou o akú Objednávateľ Poskytovateľa požiada, a to v primeranom rozsahu,
		2. oboznámenie nového poskytovateľa alebo nových poskytovateľov s procesným spôsobom nahlasovania a riešenia incidentov, rozvoja Systému a nasadenia nových verzií Systému,
		3. akúkoľvek ďalšiu súčinnosť v primeranom rozsahu pri podpore prevádzky, údržbe a rozvoji Systému, o ktorú bude Poskytovateľ Objednávateľom v spolupráci s novým poskytovateľom alebo novými poskytovateľmi požiadaný, pokiaľ poskytnutie súčinnosti podľa tohto písmena v požadovanom rozsahu umožnia platné právne predpisy a jeho prípadné zmluvné záväzky.

Poskytovanie súčinnosti je zahrnuté v cene Služieb podľa tejto Zmluvy.

* 1. Poskytovateľ berie na vedomie, že časť predmetu zákazky predstavujúceho predmet tejto Zmluvy môže byť spolufinancovaný z Európskych štrukturálnych a investičných fondov a z toho dôvodu sa zaväzuje strpieť výkon kontroly/auditu/overovania súvisiaceho s dodávanými Službami v rámci predmetu plnenia tejto Zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami, ktorými sú najmä riadiaci orgán a/alebo sprostredkovateľský orgán a ním poverené osoby, Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby, Orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými všeobecne záväznými právnymi predpismi Slovenskej republiky alebo Európskej únie, a poskytnúť im všetku potrebnú súčinnosť.
	2. Poskytovateľ sa zaväzuje za účelom prípravy procesu nového verejného obstarávania na poskytnutie Služieb definovaných v tejto Zmluve po uplynutí doby trvania tejto Zmluvy, a to na základe písomnej výzvy Objednávateľa pred uplynutím doby trvania tejto Zmluvy v lehote stanovenej v písomnej výzve Objednávateľa, najneskôr však 8 mesiacov pred uplynutím doby trvania tejto Zmluvy, odovzdať Objednávateľovi aktuálne dokumentované zdrojové kódy Systému tak, aby bol Objednávateľ držiteľom zdrojového kódu minimálne k v danej chvíli aktuálnej verzii Systému; minimálne inštalačné balíky nasadené na produkčnom prostredí prostredníctvom softvérového nástroja Objednávateľa a v súlade s jeho procesom nasadenia zmien, existujúcu prevádzkovú dokumentáciu popisujúcu spôsob prevádzky a údržby vrátane inštalačnej, administrátorskej príručky, užívateľskej dokumentácie a príručky na prácu so Systémom, ako aj všetkej ostatnej dokumentácie v zmysle platných právnych predpisov. Zdrojový kód musí byť spustiteľný v prostredí Objednávateľa a musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane podrobnej dokumentácie zdrojového kódu Systému. Zdrojový kód bude Objednávateľovi Poskytovateľom odovzdaný do úložiska Objednávateľa - Gitlabu s označením časti a verzie Systému, ktorej sa týka.
1. OCHRANA ZAMESTNANCOV POSKYTOVATEĽA A SUBDODÁVATEĽOV
	1. Poskytovateľ pri plnení predmetu Zmluvy zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov. Poskytovateľ je povinný vykonať všetky nevyhnutné opatrenia, aby zabezpečil v súvislosti s plnením Zmluvy bezpečnosť svojich zamestnancov, zamestnancov Objednávateľa, subdodávateľov a ďalších osôb, ktoré sa s vedomím Objednávateľa zdržujú v mieste plnenia predmetu Zmluvy.
	2. Poskytovateľ je povinný v súvislosti s plnením predmetu Zmluvy vykonať opatrenia a určiť postupy na zaistenie bezpečnosti svojich zamestnancov a subdodávateľov a zabezpečiť prostriedky potrebné na ochranu života a zdravia zamestnancov v mieste plnenia predmetu Zmluvy pre prípad vzniku bezprostredného a vážneho ohrozenia života alebo zdravia; o vykonaných opatreniach je Poskytovateľ povinný informovať Objednávateľa a ďalšie osoby zdržujúce sa na mieste plnenia predmetu Zmluvy.
	3. V prípade, ak budú miestom plnenia predmetu Zmluvy priestory Objednávateľa, povinnosti vyplývajúce z bodu 16.2 Zmluvy sa primerane uplatnia na Objednávateľa.
	4. Poskytovateľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia predmetu Zmluvy, ktoré by pri práci mohli ohroziť bezpečnosť alebo zdravie zamestnancov Poskytovateľa alebo jeho subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením predmetu Zmluvy.
	5. Poskytovateľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Poskytovateľa alebo inej osoby konajúcej v mene Poskytovateľa), ktorá sa stala v súvislosti s plnením predmetu Zmluvy a ktorá sa týka ochrany zamestnancov Poskytovateľa a jeho subdodávateľov. Povinnosť Poskytovateľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu Zmluvy, ale došlo k nej na pracoviskách Objednávateľa.
	6. Poskytovateľ je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
2. ZODPOVEDNOSŤ ZA ŠKODU A NÁHRADA ŠKODY
	1. Každá zo Zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto Zmluvy.
	2. Obe Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
	3. Poskytovateľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Poskytovateľ nezodpovedá ani za škodu, ktorá vznikla v dôsledku vadného zadania zo strany Objednávateľa, ak Poskytovateľ bezodkladne upozornil Objednávateľa na vadu tohto zadania a Objednávateľ na tomto zadaní naďalej písomne trval.
	4. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
	5. Poskytovateľ je oprávnený zabezpečiť plnenie tejto Zmluvy alebo jej častí prostredníctvom subdodávateľov podľa svojho vlastného výberu a uváženia. Poskytovateľ zodpovedá za každé plnenie takéhoto subdodávateľa v rozsahu, ako keby plnenie poskytoval sám.
	6. V prípade okolností vyššej moci, ktorou sa rozumie prekážka, ktorá nastala nezávisle od vôle Zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala a tiež že by v čase vzniku záväzku túto prekážku predvídala, Zmluvná strana, ktorá nesplní svoje povinnosti z tejto Zmluvy z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, za predpokladu, že vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od Zmluvy alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode Zmluvy a o čas nevyhnutný na odstránenie ich následkov.
	7. Poskytovateľ sa zaväzuje mať najneskôr do 10 pracovných dní od nadobudnutia účinnosti Zmluvy uzatvorené poistenie všeobecnej zodpovednosti za škodu s minimálnou poistnou sumou vo výške zodpovedajúcej 100 % maximálnej celkovej odmeny podľa bodu 8.8 Zmluvy. Poistením musia byť kryté nároky všeobecnej zodpovednosti za škodu na veciach a na zdraví, vrátane ušlého zisku, spôsobené pri výkone činností Poskytovateľa na základe Zmluvy spôsobenej Objednávateľovi alebo tretím osobám. Poskytovateľ je povinný kedykoľvek na písomnú výzvu Objednávateľa preukázať v lehote 3 pracovných dní od doručenia výzvy Objednávateľa splnenie povinnosti podľa tohto bodu Zmluvy. Poistnú zmluvu v zmysle tohto bodu Zmluvy je Poskytovateľ povinný udržať v platnosti až do dňa skončenia záručnej doby predmetu plnenia Zmluvy. Porušenie ktorejkoľvek povinnosti Poskytovateľa podľa tohto bodu Zmluvy sa považuje za podstatné porušenie tejto Zmluvy.
3. SUBDODÁVATELIA A KĽÚČOVÍ EXPERTI
	1. Na poskytovanie plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok dohodnutých v tejto Zmluve, právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Zmluvy v súlade s § 41 ods. 8 ZVO a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
	2. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo Zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Zmluvy ako Príloha č. 2.
	3. Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
	4. Poskytovateľ je oprávnený zmeniť alebo doplniť subdodávateľa počas trvania Zmluvy, pričom v zmysle § 41 ods. 4 ZVO je povinný písomne oznámiť Objednávateľovi akúkoľvek zmenu o subdodávateľoch v rozsahu podľa bodu 18.2 Zmluvy. Zároveň Poskytovateľ predloží Objednávateľovi doklady preukazujúce splnenie podmienok účasti týkajúcich sa osobného postavenia navrhovaného subdodávateľa podľa § 32 ZVO.
	5. Porušenie povinností vyplývajúcich z bodov 18.2, 18.3 a 18.4 Zmluvy sa považuje za podstatné porušenie Zmluvy.
	6. Poskytovateľ, jeho subdodávatelia v zmysle § 2 ods. 5 písm. e) ZVO v platnom znení a subdodávatelia podľa § 2 ods. 1 písm. a) bod 7 Zákona o registri partnerov verejného sektora (ďalej spoločne ako „**subdodávatelia**“), musia byť zapísaní do registra partnerov verejného sektora, a to počas celej doby trvania Zmluvy. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o registri partnerov verejného sektora. Porušenie tejto povinnosti sa považuje za podstatné porušenie Zmluvy a je dôvodom, ktorý oprávňuje Objednávateľa na odstúpenie od Zmluvy.
	7. Poskytovateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora.
	8. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 Zákona o registri partnerov verejného sektora.
	9. Objednávateľ má právo odstúpiť od Zmluvy z dôvodov uvedených v § 15 ods. 1 Zákona o registri partnerov verejného sektora. Objednávateľ nie je v omeškaní a nie je povinný plniť, čo mu ukladá Zmluva, ak nastanú dôvody podľa § 15 ods. 2 Zákona o registri partnerov verejného sektora. Zmluva zaniká doručením oznámenia o odstúpení od Zmluvy. Riadne poskytnuté plnenia, vzájomne poskytnuté do dňa odstúpenia od Zmluvy, si Zmluvné strany ponechajú; tým nie je dotknutý nárok Poskytovateľa na odplatu za riadne dodané plnenie podľa tejto Zmluvy.
	10. Objednávateľ je oprávnený požadovať od Poskytovateľa zmluvnú pokutu vo výške 500,- EUR (slovom: päťsto eur) za každý deň trvania porušenia povinnosti, v dôsledku ktorého vznikne Objednávateľovi právo na odstúpenie od Zmluvy v zmysle § 15 ods. 1 Zákona o registri partnerov verejného sektora*,* resp. § 19 ods. 3 ZVO.
	11. Poskytovateľ je povinný použiť na vykonanie predmetu Zmluvy kľúčových expertov, t.j. fyzické osoby označené Poskytovateľom, prostredníctvom ktorých Poskytovateľ preukazoval splnenie podmienok účasti ako uchádzač vo verejnom obstarávaní a ktoré sú uvedené v Prílohe č. 3 Zmluvy, resp. kľúčových expertov v súlade s týmto článkom Zmluvy.
	12. Po predchádzajúcom písomnom súhlase Objednávateľa a iba na základe vyhotovenia dodatku k tejto Zmluve môže Poskytovateľ na vykonanie predmetu Zmluvy použiť iných kľúčových expertov než kľúčových expertov uvedených v Prílohe č. 3 Zmluvy, ktorí spĺňajú požiadavky, ktoré boli kladené na daného kľúčového experta vo verejnom obstarávaní, pričom taká zmena nebude mať za následok navýšenie ceny Služieb podľa článku 8. Zmluvy.
	13. Za účelom zmeny v osobe kľúčového experta je Poskytovateľ povinný doručiť Objednávateľovi žiadosť o zmenu v Prílohe č. 3 Zmluvy, ktorá musí obsahovať identifikačné údaje navrhovaného kľúčového experta, ktorý by mal zastávať kľúčové úlohy pri vykonávaní predmetu Zmluvy alebo jeho časti alebo iného plnenia podľa Zmluvy.
	14. Poskytovateľ je povinný priložiť k žiadosti podľa bodu 18.13 Zmluvy doklady preukazujúce splnenie podmienok podľa bodu 18.12 Zmluvy, nové znenie Prílohy č. 3 Zmluvy a návrh dodatku tejto Zmluvy, týkajúci sa zmeny kľúčového experta.
	15. Každá žiadosť podľa bodu 18.13, vrátane súvisiacich dokumentov podľa bodu 18.14 Zmluvy, musí byť Objednávateľovi odovzdaná včas tak, aby nezdržiavala postup poskytovania Služieb. Objednávateľ je povinný vyjadriť sa k žiadosti, obsahujúcej všetky požadované údaje navrhovaného kľúčového experta podľa bodu 18.13 Zmluvy a všetky požadované dokumenty podľa bodu 18.14 Zmluvy, s uvedením, či so zmenou súhlasí alebo nie najneskôr do 3 pracovných dní odo dňa jej doručenia, v opačnom prípade sa predpokladá, že s navrhovanou zmenou zoznamu kľúčových expertov súhlasí.
	16. Zmluvné strany vyhlasujú, že odsúhlasenie zmeny kľúčových expertov zo strany Objednávateľa a tomu zodpovedajúce vyhotovenia a podpis dodatku k Zmluve žiadnym spôsobom nezbavuje Poskytovateľa záväzkov vyplývajúcich mu zo Zmluvy a že také zmeny nesmú mať za následok navýšenie ceny Služieb podľa článku 8 Zmluvy.
4. SANKCIE A ZMLUVNÉ POKUTY
	1. Pre prípad porušenia povinnosti Poskytovateľa poskytnúť Objednávateľovi Objednávkové služby rozvoja Systému riadne a včas podľa záväzných objednávok, je Poskytovateľ povinný zaplatiť Objednávateľovi zmluvnú pokutu vo výške 0,5% z hodnoty príslušnej objednávky Služieb, za každý aj začatý deň porušenia zabezpečovanej povinnosti, a to za každú zabezpečovanú povinnosť samostatne.
	2. Pre prípad porušenia povinnosti Poskytovateľa dodržať reakčné doby pri nahlásení akéhokoľvek incidentu (okrem Bezpečnostného incidentu) v zmysle článku 5 bodu 5.2 tejto Zmluvy, je Poskytovateľ povinný zaplatiť Objednávateľovi zmluvnú pokutu pri Bežných prevádzkových incidentoch a Kritických prevádzkových incidentoch vo výške 100,- EUR za každú aj začatú hodinu porušenia zabezpečovanej povinnosti, a to za každú zabezpečovanú povinnosť samostatne a pri Nekritických prevádzkových incidentoch vo výške 100,- EUR za každý aj začatý deň porušenia zabezpečovanej povinnosti, a to za každú zabezpečovanú povinnosť samostatne. Pre prípad porušenia povinnosti Poskytovateľa dodržať reakčné doby pri nahlásení Bezpečnostného incidentu v zmysle článku 5 bodu 5.2 tejto Zmluvy, je Poskytovateľ povinný zaplatiť Objednávateľovi zmluvnú pokutu vo výške 300,- EUR za každú aj začatú hodinu porušenia zabezpečovanej povinnosti.
	3. Pre prípad porušenia povinnosti Poskytovateľa vypracovať cenovú kalkuláciu tak, aby zodpovedala primeraným a objektívnym možnostiam realizácie požadovaných Služieb v súlade s článkom 4 bodom 4.4 tejto Zmluvy, na základe čoho z Objektívneho odhadu vyplynie, že Poskytovateľ pri vypracovaní cenovej kalkulácie prekročil počet potrebných človekodní o viac ako 30%, Poskytovateľ je povinný zaplatiť Objednávateľovi zmluvnú pokutu vo výške 5% z hodnoty príslušnej cenovej kalkulácie Poskytovateľa vypracovanej podľa bodu 4.4 tejto Zmluvy.
	4. Pre prípad porušenia povinnosti Poskytovateľa dodržať dobu vyriešenia Bežného prevádzkového incidentu alebo Nekritického prevádzkového incidentu v zmysle článku 5 bodu 5.4 písm. a) alebo b) tejto Zmluvy, je Poskytovateľ povinný zaplatiť Objednávateľovi zmluvnú pokutu vo výške 100,- EUR za každý aj začatý deň porušenia zabezpečovanej povinnosti, a to za každú zabezpečovanú povinnosť samostatne. Pre prípad porušenia povinnosti Poskytovateľa dodržať dobu vyriešenia Bezpečnostného incidentu alebo Kritického prevádzkového incidentu v zmysle článku 5 bodu 5.4 písm. c) alebo d) tejto Zmluvy, je Poskytovateľ povinný zaplatiť Objednávateľovi zmluvnú pokutu vo výške 100,- EUR za každú aj začatú hodinu porušenia zabezpečovanej povinnosti.
	5. Pre prípad porušenia akejkoľvek povinnosti Poskytovateľa poskytnúť Objednávateľovi Paušálne služby podpory Systému riadne a včas, okrem prípadov uvedených v bodoch 19.2, a 19.4 tohto článku Zmluvy, je Poskytovateľ povinný zaplatiť Objednávateľovi zmluvnú pokutu vo výške 200,- EUR za každý aj začatý deň porušenia zabezpečovanej povinnosti, a to za každú zabezpečovanú povinnosť samostatne.
	6. V prípade omeškania Objednávateľa s úhradou faktúry podľa Zmluvy je tento povinný zaplatiť Poskytovateľovi zákonný úrok z omeškania.
	7. Pre prípad porušenia povinnosti Poskytovateľa uvedenej v bodoch 6.12 a 6.13 Zmluvy je Poskytovateľ povinný zaplatiť Objednávateľovi zmluvnú pokutu vo výške 200,- EUR za každý aj začatý deň porušenia zabezpečovanej povinnosti, a to za každú zabezpečovanú povinnosť samostatne.
	8. Ak Poskytovateľ poruší svoj záväzok podľa bodu 7.2 písm. f) Zmluvy zabezpečiť, aby sa kľúčový expert podieľal na plnení Zmluvy alebo ak dôjde k zmene ktoréhokoľvek kľúčového experta bez súhlasu Objednávateľa v súlade s touto Zmluvou, je Poskytovateľ povinný zaplatiť Objednávateľovi zmluvnú pokutu vo výške 5 % z hodnoty príslušnej objednávky Služieb, a to za každé porušenie samostatne.
	9. Pre prípad porušenia akejkoľvek povinnosti Poskytovateľa uvedenej v článku 12 Zmluvy je Poskytovateľ povinný zaplatiť Objednávateľovi zmluvnú pokutu vo výške 10 000,- EUR za každú zabezpečovanú povinnosť samostatne.
	10. Pre prípad porušenia akejkoľvek povinnosti Poskytovateľa uvedenej v článku 13 Zmluvy je Poskytovateľ povinný zaplatiť Objednávateľovi zmluvnú pokutu vo výške 10 000,- EUR za každú zabezpečovanú povinnosť samostatne.
	11. Pre prípad porušenia akejkoľvek povinnosti Poskytovateľa uvedenej v článku 15 Zmluvy je Poskytovateľ povinný zaplatiť Objednávateľovi zmluvnú pokutu vo výške 200,- EUR za každý aj začatý deň porušenia zabezpečovanej povinnosti, a to za každú zabezpečovanú povinnosť samostatne.
	12. Ak Poskytovateľ nepreukáže Objednávateľovi v lehote podľa bodu 17.7 Zmluvy doklad o splnení povinnosti podľa bodu 17.7 Zmluvy, je povinný zaplatiť Objednávateľovi zmluvnú pokutu vo výške 10.000,- EUR, a to aj opakovane.
	13. Pre prípad porušenia povinnosti Poskytovateľa uvedenej v bode 22.3 Zmluvy je Poskytovateľ povinný zaplatiť Objednávateľovi zmluvnú pokutu vo výške 200,- EUR za každý aj začatý deň porušenia zabezpečovanej povinnosti, a to za každú zabezpečovanú povinnosť samostatne.
	14. Zaplatením zmluvnej pokuty nie je ani sčasti dotknutý nárok oprávnenej Zmluvnej strany na náhradu škody spôsobenú porušením povinností, na ktorú sa vzťahuje zmluvná pokuta. Zmluvná pokuta sa nezapočítava na náhradu škody. Zaplatenie zmluvnej pokuty porušujúcou Zmluvnou stranou nezbavuje porušujúcu Zmluvnú stranu záväzku splniť povinnosti podľa Zmluvy.
	15. Zmluvná pokuta je splatná do 14 dní odo dňa doručenia písomnej výzvy na jej zaplatenie, ktorá sa doručuje doporučeným listom na adresu sídla druhej Zmluvnej strany uvedenú v Zmluve.
5. ZMENY ZMLUVY
	1. Ak Zmluvné strany v budúcnosti zistia ďalšie typy služieb, ktorých poskytnutie je nevyhnutné na zabezpečenie prevádzky, údržby a aktualizácie Systému a ktoré sú nevyhnutné na naplnenie účelu Zmluvy, Zmluvné strany sa zaväzujú zmeniť Zmluvu formou písomného dodatku.
	2. Každá zo strán je oprávnená v odôvodnených prípadoch v súlade s § 18 ZVO písomne navrhnúť zmeny Služieb alebo ich časti, ich doplnenie alebo rozšírenie. Ak sa Zmluvné strany dohodnú na takejto zmene, dodacej dobe, cene a ďalších podmienkach, zaväzujú sa uzatvoriť v tomto zmysle dodatok k tejto Zmluve.
	3. Zmluvné strany berú na vedomie, že v priebehu účinnosti tejto Zmluvy môže dôjsť k zmene subjektu, ktorý je v súlade s ust. § 2 ods. 1 Zákona o registri právnických osôb správcom Systému. Z uvedeného dôvodu sa Zmluvné strany dohodli, že v prípade, ak dôjde k zmene osoby správcu Systému, Zmluvné strany môžu pristúpiť k zmene tejto Zmluvy, spočívajúcej v nahradení Objednávateľa ako zmluvnej strany novým správcom Systému.
	4. Zmluvu možno meniť len formou písomných dodatkov podpísaných štatutárnymi zástupcami oboch Zmluvných strán, okrem ak je v Zmluve uvedené inak.
6. RIADIACI VÝBOR
	1. Zmluvné strany sa dohodli, že na základe písomnej výzvy Objednávateľa zriadia Riadiaci výbor v súlade so štatútom a rokovacím poriadkom Riadiaceho výboru, ktorý tvorí Prílohu č. 5 Zmluvy, ako aj v súlade s Vyhláškou o riadení projektov, ak to bude potrebné.
	2. Zmluvné strany sa dohodli a Poskytovateľ svojim podpisom na tejto Zmluve potvrdzuje, že bude predmetný štatút Riadiaceho výboru a rokovací poriadok Riadiaceho výboru dodržiavať a bude pre neho záväzný.
	3. Zasadnutia Riadiaceho výboru bude zvolávať Projektový manažér Objednávateľa. Riadiaci výbor je uznášania schopný, ak je na jeho zasadnutí prítomná nadpolovičná väčšina jeho členov. Riadiaci výbor prijíma rozhodnutia na základe súhlasu nadpolovičnej väčšiny všetkých svojich členov.
	4. Rozhodnutia Riadiaceho výboru o postupe plnenia Zmluvy v súlade so Zmluvou sú pre Zmluvné strany záväzné. Svoje požiadavky adresuje Riadiaci výbor Zmluvným stranám v písomnej forme s tým, že na realizáciu požiadaviek Riadiaceho výboru musí byť daná Poskytovateľovi primeraná lehota.
	5. Podrobnosti o zriadení Riadiaceho výboru, menovaní, odvolávaní členov Riadiaceho výboru, pôsobnosti Riadiaceho výboru, ako aj podrobnosti o činnosti Riadiaceho výboru, zasadnutiach Riadiaceho výboru, postupe pri rozhodovaní Riadiaceho výboru, lehotách pri rozhodovaní Riadiaceho výboru a povinnostiach členov Riadiaceho výboru obsahuje štatút a rokovací poriadok Riadiaceho výboru, ktorý tvorí Prílohu č. 5 zmluvy.
7. SPRÁVY O PLNENÍ ZMLUVY
	1. Objednávateľ oznámi kontaktné údaje Projektového manažéra Objednávateľa Poskytovateľovi.
	2. Poskytovateľ je povinný doručiť všetky požadované správy vyhotovené podľa Zmluvy včas všetkým členom Riadiaceho výboru v slovenskom jazyku a to elektronicky na nimi uvedené adresy.
	3. Poskytovateľ sa zaväzuje, ak ide o Objednávkové služby rozvoja Systému, vypracovať a predložiť Riadiacemu výboru alebo Objednávateľovi v prípade, ak Riadiaci výbor nebude zvolaný, úvodnú správu obsahujúcu detailnú funkčnú špecifikáciu o plnení Zmluvy vrátane časového harmonogramu po doručení objednávky Poskytovateľovi na dodanie Služby okrem prípadu, ak Objednávateľ Poskytovateľovi písomne oznámi, že nepožaduje predloženie úvodnej správy.
	4. Obsah úvodnej správy o plnení Zmluvy je pre plnenie Zmluvy záväzný po jej schválení Riadiacim výborom (prípadne inou zodpovednou osobou).
	5. Správa o plnení bude Riadiacemu výboru predložená najneskôr dňom zhotovenia diela, pričom návrh správy o plnení musí byť predložený najneskôr dva pracovné dni pred uplynutím lehoty na dodanie diela.
	6. Rozhodnutie Riadiaceho výboru (prípadne inej zodpovednej osoby) o schválení správ je potvrdením toho, že tieto správy sú vypracované v súlade so Zmluvou a obsahujú informácie, z ktorých vyplýva, že poskytnuté plnenie je v súlade so Zmluvou. Riadiaci výbor (prípadne iná zodpovedná osoba) schváli správy písomným potvrdením o schválení správy, ktoré zašle Poskytovateľovi. V prípade, ak správy Riadiaci výbor (prípadne iná zodpovedná osoba) neschváli, písomne oznámi Poskytovateľovi príslušné dôvody a požiada o zmenu alebo dopracovanie posudzovanej správy.
	7. Ak Riadiaci výbor (prípadne iná zodpovedná osoba) schváli správu podľa tohto článku Zmluvy s podmienkou, že Poskytovateľ túto správu alebo dokument pozmení, Riadiaci výbor (prípadne iná zodpovedná osoba) stanoví lehotu na uskutočnenie požadovanej zmeny.
	8. V prípade, ak sa na jednotlivé Služby vzťahujú ustanovenia Vyhlášky o riadení projektov, Poskytovateľ sa zároveň zaväzuje predkladať Objednávateľovi všetky požadované správy, plány, odporúčania a všetky ostatné výstupy v rozsahu a termínoch v zmysle Vyhlášky o riadení projektov.
	9. V prípade Paušálnych služieb podpory Systému sa Poskytovateľ zaväzuje vypracovať a predložiť Objednávateľovi po uplynutí kalendárneho mesiaca, v ktorom boli služby poskytnuté, správu o plnení Zmluvy. Mesačná správa musí obsahovať najmä: počet a stav riešených incidentov a dotazov za aktuálne obdobie, report plnenia KPI odpovede a dodávky riešenia podľa definovaných typov incidentov, report otvorených incidentov ku koncu reportovaného mesiaca, report identifikovaných rizík v APV. Po uplynutí každého kalendárneho štvrťroka musí správa o plnení Zmluvy podľa predchádzajúcej vety zároveň obsahovať výkaz prác kľúčových expertov, obsahujúci jednoznačnú identifikáciu expertov a rozsah prác, ktoré expert vykonal v rámci poskytovaných Služieb.
8. UKONČENIE ZMLUVY
	1. Táto Zmluva zaniká:
		1. uplynutím doby, na ktorú bola uzavretá,
		2. písomnou dohodou Zmluvných strán,
		3. odstúpením od Zmluvy alebo jej časti,
		4. výpoveďou zo strany Objednávateľa aj bez uvedenia dôvodu so 6-mesačnou výpovednou lehotou, pričom výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď riadne doručená Poskytovateľovi,
		5. uplynutím dňa, ktorý predchádza dňu zmeny správcu Systému podľa § 2 ods. 1 Zákona o registri právnických osôb v prípade, ak zároveň nedôjde k zmene tejto Zmluvy, spočívajúcej v nahradení Objednávateľa ako zmluvnej strany novým správcom Systému podľa článku 20 bodu 20.3 Zmluvy.
	2. Odstúpiť od Zmluvy alebo jej časti možno len z dôvodov podstatného porušenia zmluvných povinností zo strany tej Zmluvnej strany, ktorej to umožňuje zákon alebo táto Zmluva a výlučne z dôvodov ustanovených v tejto Zmluve alebo v zákone, najmä v zmysle § 15 ods. 1 Zákona o registri partnerov verejného sektora, a to na základe písomného oznámenia, v ktorom musí Zmluvná strana odstupujúca od Zmluvy alebo jej časti presne vymedziť dôvody odstúpenia. Účinky odstúpenia sa riadia príslušnými ustanoveniami Obchodného zákonníka.
	3. Skončenie tejto Zmluvy sa nedotýka nároku na náhradu škody vzniknutej porušením tejto Zmluvy, nároku na zaplatenie zmluvnej pokuty podľa ustanovení tejto Zmluvy a ďalej ustanovení tejto Zmluvy, ktoré vzhľadom na svoju povahu majú trvať aj po ukončení Zmluvy, najmä ustanovenia o povinnosti mlčanlivosti, komunikácii a riešení sporov.
	4. Objednávateľ je oprávnený od Zmluvy alebo jej časti odstúpiť najmä v prípade:
		1. poskytovania Služieb v rozpore s touto Zmluvou alebo s Prílohou č. 1 Zmluvy, aj napriek predchádzajúcemu písomnému upozorneniu,
		2. neplnenia predmetu Zmluvy prostredníctvom kľúčových expertov, prostredníctvom ktorých Poskytovateľ ako uchádzač vo verejnom obstarávaní preukazoval splnenie podmienok účasti, resp. prostredníctvom odsúhlasených zmenených kľúčových expertov v súlade so Zmluvou,
		3. ak Poskytovateľ odmietne na výzvu Objednávateľa a v lehote ním uvedenej uzatvoriť zmluvu o poverení spracúvaním osobných údajov v znení predloženom zo strany objednávateľa, za účelom splnenia povinností podľa Nariadenia GDPR v platnom znení a Zákona o ochrane osobných údajov.
	5. Odstúpenie a výpoveď zasiela Zmluvná strana písomne doporučenou zásielkou na adresu sídla uvedenú v úvodných ustanoveniach tejto Zmluvy. Odstúpenie nadobúda účinnosť doručením druhej Zmluvnej strane. V prípade neúspešného doručenia uvedených písomnosti doporučenou listovou zásielkou sa písomnosť bude považovať za riadne doručenú dňom vrátenia zásielky odosielateľovi. Písomnosť sa bude považovať za riadne doručenú aj vtedy, ak ju adresát odmietne prevziať.
	6. V prípade odstúpenia od Zmluvy alebo výpovede alebo zániku Zmluvy z dôvodu zmeny správcu Systému Poskytovateľ odovzdá Objednávateľovi Systém a všetky dokumenty a materiály týkajúce sa Systému v tom stave, v akom sa nachádzajú k poslednému dňu účinnosti tejto Zmluvy. Objednávateľ prevezme plnenia podľa predchádzajúcej vety, pokiaľ spĺňajú všetky požiadavky v súlade s touto Zmluvou a Objednávateľ ich môže využiť pre svoje účely. Odstúpením od Zmluvy nie sú dotknuté práva a povinnosti Zmluvných strán ohľadne plnení Poskytovateľa, ktoré boli do momentu odstúpenia Poskytovateľom riadne a včas poskytnuté a Objednávateľom prevzaté. V prípade odstúpenia od Zmluvy si Zmluvné strany ponechajú plnenia prevzaté do momentu odstúpenia od Zmluvy, ktoré boli vykonané v súlade s podmienkami uvedenými v tejto Zmluve a jej prílohách.
9. ZÁVEREČNÉ USTANOVENIA
	1. Táto Zmluva nadobúda platnosť dňom jej podpisu oboma Zmluvnými stranami a účinnosť v deň nasledujúci po dni skončenia účinnosti Súčasnej zmluvy SLA, ktorým je deň 17.10.2024, ak nedôjde k jeho zmene (o čom Objednávateľ Poskytovateľa prípadne bezodkladne upovedomí), najskôr však v deň nasledujúci po dni, v ktorom bude Zmluva zverejnená v Centrálnom registri zmlúv v súlade s ustanovením § 47a Občianskeho zákonníka a § 5a Zákona o slobodnom prístupe k informáciám.
	2. Zmluva sa uzatvára na dobu určitú, a to na 24 mesiacov odo dňa nadobudnutia jej účinnosti. Objednávateľ má právo opcie na predĺženie doby trvania Zmluvy za podmienok uvedených v Zmluve o ďalších 24 mesiacov. Túto opciu realizuje Objednávateľ tak, že najneskôr dva (2) mesiace pred uplynutím doby trvania Zmluvy doručí Poskytovateľovi oznámenie o uplatnení opcie. V takomto prípade sa doba trvania Zmluvy automaticky bez ďalšieho predlžuje o dobu ďalších 24 mesiacov, pričom právny vzťah založený touto Zmluvou sa bude počas predĺženej doby trvania Zmluvy ďalej spravovať ustanoveniami Zmluvy.
	3. Prípadné ustanovenia tejto Zmluvy predstavujúce obchodné tajomstvo Poskytovateľa a ktoré sa netýkajú priamo nakladania s verejnými prostriedkami, ustanovenia týkajúce sa ochrany utajovaných skutočností, ako i technické predlohy, návody, výkresy, projektové dokumentácie, modely, spôsob výpočtu jednotkových cien a vzory (§ 5a ods. 4 Zákona o slobodnom prístupe k informáciám), sa nezverejňujú a sú účinné aj bez ich zverejnenia.
	4. Zmluvné strany sa dohodli, že vzťahy neupravené touto Zmluvou sa riadia príslušnými ustanoveniami Obchodného zákonníka a Autorského zákona v platnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Zmluvy alebo v súvislosti s ňou, je právo Slovenskej republiky.
	5. V prípade vzniku sporu z tejto Zmluvy alebo v súvislosti s ňou sa Zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky.
	6. Neoddeliteľnou súčasťou tejto Zmluvy sú nasledovné prílohy:
		1. **Príloha č. 1:** Opis predmetu zákazky
		2. **Príloha č. 2:** Zoznam subdodávateľov
		3. **Príloha č. 3:** Zoznam kľúčových expertov
		4. **Príloha č. 4:** Sadzby poskytovaných služieb
		5. **Príloha č. 5:** Štatút a rokovací poriadok riadiaceho výboru
		6. **Príloha č.** **6**: Všeobecné podmienky pre zabezpečenie informačnej a kybernetickej bezpečnosti Štatistického úradu Slovenskej republiky
	7. Táto Zmluva je vyhotovená v štyroch (4) vyhotoveniach s platnosťou originálu, z toho dve (2) z pre Objednávateľa a dve (2) pre Poskytovateľa.
	8. Neplatnosť niektorého z ustanovení Zmluvy nemá vplyv na platnosť ostatných ustanovení Zmluvy. Ak sa niektoré z ustanovení Zmluvy stane neplatným z dôvodu rozporu s právnymi predpismi, zaväzujú sa obe Zmluvné strany takéto ustanovenie nahradiť iným, ktoré najviac zodpovedá účelu a právnemu významu pôvodného ustanovenia Zmluvy.
	9. Zmluvné strany týmto vyhlasujú, že obsah Zmluvy im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.

V Bratislave dňa \_\_.\_\_.\_\_\_\_

|  |  |
| --- | --- |
| **Objednávateľ:** | **Poskytovateľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Štatistický úrad Slovenskej republiky**Meno: Ing. Martin Nemky, MBAFunkcia: predseda úradu | Meno:Funkcia: |

## **Príloha č. 1: Opis predmetu zákazky**

## **Príloha č. 2:** **Zoznam subdodávateľov**

*(Príloha bude doplnená úspešným uchádzačom)*

## **Príloha č. 3: Zoznam kľúčových expertov**

*(Príloha bude doplnená úspešným uchádzačom)*

## **Príloha č. 4: Sadzby poskytovaných služieb**

## *(Príloha bude doplnená na základe údajov vyplývajúcich z návrhu na plnenie kritérií úspešného uchádzača)*

## **Príloha č. 5: Štatút a rokovací poriadok riadiaceho výboru**

**Štatút a rokovací poriadok riadiaceho výboru projektu „Služby podpory prevádzky a rozvoja diela Register a identifikátor právnických osôb a podnikateľov“**

**Článok 1**

**Úvodné ustanovenia**

1. Riadiaci výbor projektu *„Služby podpory prevádzky a rozvoja diela Register a identifikátor právnických osôb a podnikateľov“* sa zriaďuje podľa článku 21. bodu 21.1. Zmluvy o poskytovaní služieb podpory prevádzky, údržby a rozvoja informačných systémov.
2. Štatút a rokovací poriadok riadiaceho výboru projektu upravuje pôsobnosť, zloženie, činnosť, úlohy, spôsob vykonávania činností a vedenia rokovania riadiaceho výboru projektu.
3. Štatút a rokovací poriadok riadiaceho výboru projektu je záväzný pre všetkých členov riadiaceho výboru projektu.

**Článok 2**

**Pôsobnosť riadiaceho výboru projektu**

1. Riadiaci výbor projektu je najvyšším monitorovacím, kontrolným, riadiacim, rozhodovacím
a eskalačným útvarom projektu a má rozhodovacie právomoci v rozsahu definovanom v zmluve.
2. Riadiaci výbor projektu posudzuje náplň a funkcie projektu, koordinuje aktivity súvisiace s projektom a posudzuje jeho ďalší rozvoj.
3. Úlohy a zodpovednosti riadiaceho výboru projektu sú definované nasledovne:
4. monitorovanie a kontrola postupu projektu,
5. rozhodovanie o postupe plnenia projektu v súlade so zmluvou,
6. rozhodovanie o navrhovaných zmenách projektu, autorizovanie a schvaľovanie zmenového konania,
7. definovanie a revidovanie kritických faktorov úspechu,
8. podpora riadenia projektu,
9. zavádzanie opatrení, ktoré sú nad rámec zodpovedností projektových manažérov,
10. rozhodovanie ako najvyššieho orgánu v procese eskalácie a riešenia problémov,
11. schvaľovanie použitia rizikovej rezervy na elimináciu rizík projektu.

**Článok 3**

**Zloženie riadiaceho výboru projektu**

1. Členov riadiaceho výboru projektu vymenúva a odvoláva predseda Štatistického úradu Slovenskej republiky na návrh projektového manažéra Štatistického úradu Slovenskej republiky.
2. Riadiaci výbor projektu tvoria menovaní členovia s právom hlasovať a prizvaní účastníci bez práva hlasovať:
	1. predseda riadiaceho výboru za Štatistický úrad Slovenskej republiky,
	2. dvaja členovia riadiaceho výboru za Štatistický úrad Slovenskej republiky,
	3. jeden člen riadiaceho výboru za poskytovateľa, podpredseda riadiaceho výboru.

a menovaní členovia bez práva hlasovať:

1. projektový manažér za Štatistický úrad Slovenskej republiky,
2. projektový manažér poskytovateľa.
3. Členstvo v riadiacom výbore projektu zaniká:
4. vzdaním sa členstva na základe písomnej žiadosti doručenej predsedovi riadiaceho výboru projektu,
5. odvolaním,
6. smrťou alebo vyhlásením za mŕtveho.
7. Návrh na odvolanie člena riadiaceho výboru projektu možno predložiť predsedovi Štatistického úradu Slovenskej republiky v prípade:
8. ak bol právoplatným rozsudkom súdu odsúdený za úmyselný trestný čin;
9. ak začal vykonávať činnosť nezlučiteľnú s členstvom v riadiacom výbore projektu;
10. ak prebehla organizačná zmena organizácie, ktorú člen zastupuje;
11. ak sa člen riadiaceho výboru projektu bez ospravedlnenia nezúčastnil na dvoch po sebe nasledujúcich rokovaniach riadiaceho výboru projektu;
12. ak si člen riadiaceho výboru projektu riadne neplní úlohy, ktorými bol poverený v súlade
so zmluvou a na základe rozhodnutí riadiaceho výboru projektu.

(5) Po odvolaní, alebo vzdaní sa členstva niektorého z členov riadiaceho výboru projektu navrhne príslušná organizácia, ktorú odvolaný člen zastupoval, nového člena.

**Článok 4**

**Rokovací poriadok riadiaceho výboru projektu**

1. Rokovací poriadok riadiaceho výboru projektu zahrňuje najmä nasledovné oblasti:
2. zasadnutia: frekvenciu, postup zvolávania a organizovanie zasadnutí;
3. rokovanie: priebeh a pravidlá rokovania, jeho obsah, spôsob uznášania sa, prijímanie rozhodnutí a materiálov;
4. sekretariát/tajomníci: jeho úlohu a organizačné väzby;
5. pravidlá pre predkladanie dokumentov, ich pripomienkovanie a schvaľovanie;
6. spôsob kontroly rozhodnutí a zabezpečenia plnenia úloh.
7. Zasadnutia riadiaceho výboru projektu zvoláva projektový manažér Štatistického úradu Slovenskej republiky písomnou pozvánkou v listinnej alebo elektronickej forme podľa potreby, v súlade s predbežným návrhom termínu zasadnutia riadiaceho výboru projektu dohodnutého na poslednom zasadnutí riadiaceho výboru projektu, a to aspoň raz za tri mesiace, najneskôr päť pracovných dní pred konaním zasadnutia riadiaceho výboru projektu. Najneskôr dva pracovné dni pred konaním zasadnutia riadiaceho výboru projektu musia byť všetkým členom riadiaceho výboru projektu zaslané v listinnej alebo elektronickej forme všetky materiály a dokumenty, ktoré sú predmetom rokovania riadiaceho výboru projektu.
8. Účasť členov riadiaceho výboru projektu je na zasadnutí riadiaceho výboru projektu povinná. V odôvodnených prípadoch (napríklad dovolenka, práceneschopnosť) môže byť člen riadiaceho výboru projektu na zasadnutí zastúpený zástupcom na základe písomného poverenia príslušného člena riadiaceho výboru projektu. Zástupca nemá právo hlasovania.
9. Rokovania riadiaceho výboru projektu vedie predseda riadiaceho výboru projektu alebo ním poverený člen riadiaceho výboru projektu. V prípade neprítomnosti predsedu riadiaceho výboru projektu preberá jeho právomoci podpredseda riadiaceho výboru projektu.
10. V odôvodnených prípadoch má projektový manažér poskytovateľa právo zvolať mimoriadne zasadnutie riadiaceho výboru projektu. Súčasťou písomnej pozvánky na mimoriadne zasadnutie riadiaceho výboru projektu je aj uvedenie dôvodov zvolania mimoriadneho zasadnutia.
11. Rokovania riadiaceho výboru projektu sú neverejné. Informácie získané z rokovania riadiaceho výboru projektu sú dôverné, nie je možné ich zverejňovať, iba ak o ich zverejnení rozhodne riadiaci výbor projektu.
12. Na rokovanie môžu byť prizývaní aj ďalší zamestnanci Štatistického úradu Slovenskej republiky a organizácií podieľajúcich sa na implementácii projektu, odborní poradcovia a zástupcovia poskytovateľa (skupiny dodávateľov riešenia). Prizvané osoby nemajú hlasovacie právo.
13. O jednotlivých témach sa rokuje formou odbornej diskusie. V odôvodnených prípadoch je možné o jednotlivých témach rokovať dištančne, napríklad elektronickou formou.
14. Riadiaci výbor projektu prijíma závery zo zasadnutia formou rozhodnutí, ktoré sú súčasťou záznamu z rokovania riadiaceho výboru (ďalej len „**záznam**“).
15. V prípade nesúladu názorov členov riadiaceho výboru projektu sa závery zo zasadnutia riadiaceho výboru projektu prijímajú hlasovaním jeho členov.
16. Každý menovaný člen riadiaceho výboru projektu má hlasovacie právo. Riadiaci výbor projektu je uznášaniaschopný, ak je prítomná nadpolovičná väčšina členov riadiaceho výboru projektu s právom hlasovať.
17. Rozhodnutia zo zasadnutia riadiaceho výboru projektu sa prijímajú súhlasným stanoviskom nadpolovičnej väčšiny prítomných členov riadiaceho výboru s právom hlasovať. V prípade rovnosti hlasov rozhoduje hlas predsedu riadiaceho výboru projektu.
18. Rozhodnutia riadiaceho výboru projektu sú pre jeho členov a pre plnenie projektu záväzné. Členovia riadiaceho výboru projektu zabezpečia implementáciu týchto rozhodnutí na úrovni organizácií podieľajúcich sa na implementácii projektu.
19. Rozhodnutia riadiaceho výboru projektu musia byť prijaté v súlade so zmluvou. Riadiaci výbor projektu nie je oprávnený svojim rozhodnutím meniť a/alebo dopĺňať ustanovenia a podmienky zmluvy.
20. V prípade, ak vyplynie potreba zmeny zmluvy, riadiaci výbor projektu predloží odporučenie štatutárnym zástupcom oboch zmluvných strán na zmenu zmluvy formou písomného dodatku uzavretého v súlade s ustanoveniami zmluvy.

**Článok 5**

**Sekretariát/tajomníci riadiaceho výboru projektu**

1. Sekretariát riadiaceho výboru projektu je podporným orgánom riadiaceho výboru projektu zodpovedný za administráciu, organizačné zabezpečenie zasadnutia riadiaceho výboru projektu, dokumentáciu a zapisovanie priebehu zasadnutia riadiaceho výboru projektu, spracovanie a konsolidáciu pripomienok členov riadiaceho výboru projektu k zápisu zo zasadnutia.
2. Členom sekretariátu/tajomníkom riadiaceho výboru projektu je zástupca Štatistického úradu Slovenskej republiky.

**Článok 6**

**Dokumentácia**

1. Hlavnými dokumentmi spojenými s činnosťou riadiaceho výboru projektu sú program zasadnutia, pracovné materiály, rozhodnutia riadiaceho výboru projektu a záznam.
2. Program zasadnutia navrhuje projektový manažér objednávateľa na základe podnetov členov riadiaceho výboru projektu. Ktorýkoľvek člen riadiaceho výboru projektu môže navrhnúť nový bod programu zasadnutia. O zaradení nového bodu do programu zasadnutia rozhoduje predseda riadiaceho výboru projektu. Program zasadnutia a pracovné materiály k jednotlivým bodom programu zasadnutia sú v elektronickej alebo písomnej podobe rozoslané členom riadiaceho výboru projektu najneskôr dva pracovné dni pred zasadnutím riadiaceho výboru projektu.
3. Príprava rokovania:
4. k bodom programu, pri ktorých je to uplatniteľné sa pripravujú materiály a/alebo odborné podklady;
5. materiály a odborné podklady na zasadnutie pripravujú projektoví manažéri v spolupráci
so sekretariátom riadiaceho výboru projektu alebo poverení členovia riadiaceho výboru projektu;
6. každý materiál musí obsahovať najmä názov materiálu, predkladateľa, spracovateľa, odôvodnenie a návrh rozhodnutia, ktoré sa odporúča prijať;
7. spracovateľ materiálu zodpovedá za súlad materiálu s projektom a so zmluvou;
8. pozvánka na zasadnutie sa doručí členom riadiaceho výboru projektu elektronickou poštou najneskôr päť pracovných dní pred uskutočnením zasadnutia a materiály najneskôr dva pracovné dni pred uskutočnením zasadnutia.
9. Záznam vyhotovuje sekretariát riadiaceho výboru projektu. Podkladom pre schválenie záznamu je súhlasné stanovisko všetkých členov riadiaceho výboru projektu k vypracovanému návrhu záznamu. Znenie záznamu schvaľuje predseda a podpredseda riadiaceho výboru projektu. Predseda riadiaceho výboru projektu zabezpečí distribúciu schváleného záznamu všetkým členom riadiaceho výboru projektu prostredníctvom sekretariátu riadiaceho výboru projektu, spravidla do desiatich pracovných dní od zasadnutia riadiaceho výboru projektu.
10. Originály hlavných dokumentov podpísaných predsedom a podpredsedom riadiaceho výboru projektu archivuje sekretariát riadiaceho výboru projektu.

**Článok 7**

**Kontrola plnenia rozhodnutí a zabezpečenia úloh**

1. Na plnenie rozhodnutí, úloh a požiadaviek riadiaceho výboru projektu bude riadiacim výborom projektu stanovená primeraná lehota.
2. Plnenie rozhodnutí sa kontroluje na najbližšom zasadnutí riadiaceho výboru projektu.
3. Za zabezpečenie úlohy zodpovedá osoba poverená úlohou na rokovaní riadiaceho výboru projektu, resp. poverená predsedom riadiaceho výboru projektu, ak ide o úlohy súvisiace s prípravou rokovania.

**Článok 8**

**Záverečné ustanovenia**

1. Schválením štatútu a rokovacieho poriadku riadiaceho výboru projektu a vymenovaním členov je zriadený riadiaci výbor projektu.
2. Štatút a rokovací poriadok riadiaceho výboru projektu je v prípade potreby menený
a doplnený prostredníctvom dodatkov, ktorých návrh predkladá predsedovi Štatistického úradu Slovenskej republiky riadiaci výbor projektu.
3. Štatút a rokovací poriadok riadiaceho výboru projektu nadobúda účinnosť dňom jeho schválenia.

Bratislava, [●]

Ing. Martin Nemky, MBA

predseda Štatistického úradu Slovenskej republiky

## **Príloha č. 6: Všeobecné podmienky pre zabezpečenie informačnej a kybernetickej bezpečnosti Štatistického úradu Slovenskej republiky**

**Časť A.**

**Článok 1**

**Úvodné ustanovenia**

* 1. Tieto Všeobecné podmienky, pre zabezpečenie informačnej a kybernetickej bezpečnosti (ďalej len „všeobecné podmienky“) Štatistického úradu Slovenskej republiky (ďalej len „ŠÚ SR“) stanovujú povinnosti tretej strany, ak predmet plnenia Zmluvy uzatvorenej medzi treťou stranou a Štatistickým úradom Slovenskej republiky súvisí s informačno-komunikačnými technológiami ŠÚ SR (ďalej len „IKT ŠÚ SR“).
	2. Na účely tohto dokumentu
1. **aktívum** je všetko, čo má pre ŠÚ SR hodnotu (fyzické komponenty, softvér, dáta, služby, ľudské zdroje, povesť ŠÚ SR, ...),
2. **informácie sú** databázy a dátové súbory, zmluvy a dohody, systémová dokumentácia, informácie z výskumu, používateľské príručky, školiaci materiál, prevádzkové a podporné procedúry, plány zachovania kontinuity činnosti, záložné dohody, auditné záznamy a archivované informácie.
3. **bezpečnostným incidentom** je akýkoľvek spôsob narušenia bezpečnosti IKT, ako aj akékoľvek porušenie bezpečnostnej politiky a súvisiacich pravidiel,
4. **dostupnosť** je vlastnosť, že autorizovaní užívatelia majú v prípade požiadavky prístup k informáciám a aktívam,
5. **dôvernosť** je vlastnosť, že informácia nie je dostupná alebo prístupná neautorizovaným jednotlivcom, entitám alebo procesom,
6. **integrita** je vlastnosť, že informácie a metódy ich spracovania sú presné a kompletné,
7. **externý prístup** je prístup tretích strán, ako i interných zamestnancov ŠÚ SR,
8. **externým subjektom** je právnická osoba a štatutárom právnickej osoby určené fyzické osoby (ďalej len „zamestnanci externého subjektu“), ktoré nie sú zamestnancami ŠÚ SR a ktoré poskytujú ŠÚ SR plnenie v zmysle platných zmlúv, podľa ktorých môžu požiadať o prístup k IKT v presne určenom nevyhnutnom rozsahu,
9. **externým prístupom zamestnanca ŠÚ SR k IKT** je iný prístup zamestnanca ŠÚ SR k IKT, ako prístup zo štandardného pracoviska ŠÚ SR s LAN/WAN prepojením,
10. **externým prístupom zamestnancov externého subjektu** k IKT je prístup zamestnanca externého subjektu k IKT,
11. **IKT** sú informačno-komunikačné technológie,
12. **IKT ŠÚ SR** je súhrn nasledovných komponentov používaných na prípravu a spracovanie dát a na manažovanie informácií a procesov v ŠÚ SR:
	1. servery, pracovné stanice, faxy a príslušná dokumentácia,
	2. informačné systémy ŠÚ SR (aplikačné programové vybavenie a jeho vrstvy, ako napr. aplikačné servery, databázové servery) a príslušná dokumentácia,
	3. dáta a informácie spracovávané v informačných systémoch ŠÚ SR,
	4. zariadenia diskových polí, SAN infraštruktúra, zálohovacie zariadenia a príslušná dokumentácia,
	5. sieťová infraštruktúra a sieťové komponenty (napr. smerovače, firewally) a príslušná dokumentácia
	6. písomné záznamy súvisiace s IS ŠÚ SR.
13. **IP adresa** je adresa zariadenia pripojeného do počítačovej siete, definovaná na základe Internet Protokolu,
14. **informačné aktívum** je aktívum informačného charakteru, primárne informácie a údaje, resp. všetko ostatné, čo plní istú funkciu v procese spracovávania alebo ochrany informácií, resp. údajov,
15. **informačná a kybernetická bezpečnosť** je súbor aspektov týkajúcich sa dosiahnutia a udržiavania dôvernosti, integrity a dostupnosti informačných aktív,
16. **IS/informačný systém** je súbor činností, ktoré zabezpečujú zber, prenos, spracovanie, uloženie, výber, distribúciu a prezentáciu informácií a dát (vrátane dát v papierovej podobe) pre potreby rozhodovania tak, aby riadiaci pracovníci mohli vykonávať funkcie riadenia vo všetkých zložkách systému riadenia,
17. **LAN/WAN** je štandardná lokálna počítačová sieť a prepojenie komunikačných sietí pracovísk ŠÚ SR realizované spravidla technológiou MPLS
18. **organizačným útvarom** sú organizačné útvary ŠÚ SR,
19. **oprávnená osoba** sú všetci zamestnanci sekcie informatiky ŠÚ SR, prípadne iný zamestnanec písomne poverený riaditeľom sekcie informačných systémov, alebo manažérom informačnej a kybernetickej bezpečnosti, na výkon úloh vyplývajúcich z činností spojených s tretími stranami a s externými prístupmi interných zamestnancov,
20. **outsourcing alebo subdodávateľ** je zabezpečenie podporných služieb externou organizáciou,
21. **používateľom externého prístupu** je zamestnanec ŠÚ SR alebo zamestnanec externého subjektu, ktorému bol povolený externý prístup k IKT,
22. **prístup tretej strany k IKT ŠÚ SR** je prístup tretej strany k hardvéru alebo softvéru alebo dátam IKT ŠÚ SR , vrátane príslušnej dokumentácie,
23. **tretie strany** sú externí dodávatelia a externí odberatelia vybraných služieb ŠÚ SR. V tejto súvislosti ide predovšetkým o externé subjekty, ktoré na zmluvnom základe s ŠÚ SR dodávajú pre ŠÚ SR alebo odoberajú od ŠÚ SR špecializované údaje alebo vykonávajú pre ŠÚ SR špecializované práce súvisiace s návrhom, implementáciou, testovaním, dodávaním, údržbou, aktualizáciou alebo outsorucingom IKT, ako aj o ich subdodávateľov,
24. **VPN kanál** je bezpečnostný kanál, ktorý vytvára šifrované spojenie na pripojenie tretej strany k IKT ŠÚ SR na základe Virtual Private Network techník,
25. **vzdialený prístup** je prístup tretej strany k softvéru alebo dátam IKT ŠÚ SR z iného miesta ako z priestorov ŠÚ SR,

**Článok 2**

**Základné požiadavky**

* 1. Poskytovateľ sa zaväzuje oboznámiť svojich zamestnancov zúčastňujúcich sa na predmete plnenia Zmluvy s bezpečnostnými požiadavkami v rozsahu uvedenom v týchto všeobecných podmienkach pre zabezpečenie informačnej a kybernetickej bezpečnosti ŠÚ SR.
	2. Poskytovateľ sa zaväzuje oboznámiť a následne zabezpečiť od svojich zamestnancov, realizujúcich predmet plnenia Zmluvy, dodržiavanie týchto povinností:
1. dodržiavať ochranu údajov a informácií súvisiacich s IKT a s existujúcimi alebo vyvíjanými informačnými systémami ŠÚ SR a záväzok mlčanlivosti o údajoch a informáciách, s ktorými počas výkonu prác vo ŠÚ SR prišli do styku, ako aj zákaz ich využitia pre osobnú potrebu, zverejnenia, poskytnutia a sprístupnenia, s výnimkou orgánov činných v trestnom konaní, a to aj po ukončení pracovného, resp. zmluvného pomeru,
2. zachovávať daňové tajomstvo, s ktorým počas výkonu prác v ŠÚ SR prišli do styku, ako aj zákaz jeho využitia pre osobnú potrebu, zverejnenia, poskytnutia a sprístupnenia, s výnimkou orgánov činných v trestnom konaní a to aj po ukončení pracovného pomeru, resp. zmluvného pomeru,
3. zachovávať mlčanlivosť o osobných údajoch, s ktorými počas výkonu prác v ŠÚ SR prišli do styku, ako aj zákaz ich využitia pre osobnú potrebu, zverejnenia, poskytnutia a sprístupnenia, s výnimkou orgánov činných v trestnom konaní a vo vzťahu k Úradu pre ochranu osobných údajov pri plnení jeho úloh,
4. preukázať na vyzvanie svoju totožnosť, buď zamestnancom strážnej služby alebo Oprávnenej osobe určenej na priamu komunikáciu s ním pri vstupe do priestorov ŠÚ SR,
5. realizovať zásahy do IKT ŠÚ SR iba v určenom rozsahu v rámci plnenia Zmluvy a poskytovania dohodnutých prác pre ŠÚ SR,
6. použiť externé pripojenia k IKT ŠÚ SR len spôsobom, ktorý nie je v rozpore so všeobecne záväznými právnymi predpismi a bezpečnostnými politikami ŠÚ SR,
7. používať externé pripojenia k IKT ŠÚ SR výhradne na plnenie povinností v zmysle platnej Zmluvy uzatvorenej s cieľom poskytnutia plnenia podľa Zmluvy externého subjektu v prospech ŠÚ SR,
8. neposkytnúť svoju elektronickú identitu (napr. login, heslo, a pod.) inej osobe,
9. realizovať výkon plnenia Zmluvy tak, aby pri ňom nedošlo k poškodeniu alebo zničeniu kľúčových komponentov IKT alebo k neočakávanému prerušeniu ich prevádzky,
10. riadiť sa pokynmi Oprávnenej osoby, riaditeľa sekcie informačných systémov, SLA manažéra ŠÚ SR, manažéra informačnej a kybernetickej bezpečnosti, riaditeľa IKT ŠÚ SR počas výkonu plnenia Zmluvy pre ŠÚ SR,
11. zdokumentovať všetky zásahy do IKT ŠÚ SR podľa pokynov Oprávnenej osoby a bezodkladne jej ohlásiť zistené bezpečnostné nedostatky, ktoré by mohli spôsobiť ohrozenie dôvernosti alebo integrity kódu alebo dokumentácie systému,
12. pripájať svoje technologické prostriedky (napr. počítač, notebook, meracie prístroje a pod.) k IKT ŠÚ SR len po predchádzajúcom súhlase Oprávnenej osoby, a to len na nevyhnutne potrebnú dobu a s rešpektovaním podmienok spojených so súhlasom, ako napríklad antivírusová kontrola a podobne,
13. možnosti vynášať zariadenia, materiál a údaje patriace ŠÚ SR (informačno-komunikačné zariadenia, výsledky zostáv vytvorených na základe skriptov, zbery údajov, poskytované údaje, a pod.) z priestorov ŠÚ SR len s písomným súhlasom Oprávnenej osoby, pričom zdokumentovaná e-mailová komunikácia je v odôvodnených a naliehavých prípadoch považovaná za súhlas Oprávnenej osoby na priamu komunikáciu so žiadateľom, ak nie je dohodnuté v Zmluve inak,
14. rešpektovať autorské práva k materiálom poskytnutým z ŠÚ SR, na ktoré bol Poskytovateľ upozornený;
15. vrátiť všetky materiály a údaje, vrátane elektronických, poskytnuté z ŠÚ SR a zlikvidovať všetky ich kópie, ak to nebolo zmluvne dohodnuté inak.
	1. V prípade, že predmet plnenia Zmluvy súvisí s vývojom a aktualizáciou IKT ŠÚ SR, Poskytovateľ akceptuje nasledujúce požiadavky:
16. dodržiavanie bezpečnostných požiadaviek relevantných vnútorných predpisov ŠÚ SR, bezpečnostných politík ŠÚ SR, platnej bezpečnostnej legislatívy (najmä požiadaviek zákona o ITVS, zákona o KB), zachovávania mlčanlivosti o skutočnostiach zistených počas vývoja, nasadzovania a podpory vyvíjaného alebo aktualizovaného IS, zachovávanie mlčanlivosti podľa zákona č. 18/2018 Z. z. o ochrane osobných údajov a o zmene a doplnení niektorých zákonov, nevnesenie nepožadovaného kódu a nepožadovaných funkcií do IS, ktoré by mohli viesť k zneužitiu IS neautorizovanými prístupmi a osobami,
17. zabezpečenie ochrany dôvernosti, integrity a dostupnosti kódu a dokumentácie predmetu Zmluvy (do kontaktu s kódom a dokumentáciou predmetu Zmluvy ŠÚ SR umožní prichádzať iba tým zamestnancom tretej strany a osobám v obdobnom vzťahu k tretej strane ako je pracovnoprávny vzťah, ktorí podpísali Poučenie zamestnancov externého subjektu o informačnej a kybernetickej bezpečnosti v prostredí IKT ŠÚ SR podľa časti B. tejto prílohy (ďalej len „poučenie“),
18. právo ŠÚ SR vykonať audit vývojového prostredia - účelom tohto auditu je súlad vývoja s deklarovanou metodikou, resp. normou, a dodržiavanie bezpečnostných požiadaviek,
19. zabezpečenie, aby predmet plnenia Zmluvy obsahoval aj bezpečnostné požiadavky pre vyvíjaný alebo aktualizovaný IS ,
20. vykonanie testovania pre činnosti súvisiace s bezpečnostnými požiadavkami súvisiacimi s vyvíjaným alebo aktualizovaným IS,
21. dodanie dokumentácie pre nové alebo aktualizované IKT alebo ich časti, ktorá obsahuje:
	1. používateľskú dokumentáciu, ktorou je návod na používanie predmetu Zmluvy, scenáre činností predmetu Zmluvy pre jednotlivé roly, pravidlá používania predmetu Zmluvy, opis bezpečnostných procedúr a ovládanie bezpečnostných mechanizmov, opis chybových hlásení,
	2. prevádzkovú a administrátorskú dokumentáciu, ktorou je dokumentácia o architektúre predmetu Zmluvy alebo jeho časti, popis prevádzkových postupov, postupy zotavenia sa z bežných chýb, rozdelenie rolí pri prevádzke a administrácii predmetu Zmluvy, opis konfigurácie predmetu Zmluvy a umiestnenia jednotlivých fyzických, aplikačných a dátových komponentov, väzby na existujúce informačné systémy, politiku použitia kryptografických opatrení, podrobný opis aktivít vyžadovaných pri administrácii predmetu Zmluvy, šablóny administrátorských a operátorských denníkov a uvedenie typov udalostí, ktoré sa do nich zapisujú.
	3. Nesplnenie týchto bezpečnostných požiadaviek bude dôvodom na neukončenie príslušnej etapy projektu alebo neschválenie prevzatia vykonávaného plnenia Zmluvy.
	4. V prípade, že predmet plnenia Zmluvy sa priamo dotýka prístupu k IKT ŠÚ SR, Poskytovateľ okrem požiadaviek uvedených v článku 2.2. a 2.3. tejto prílohy akceptuje nasledujúce doplňujúce požiadavky:
22. zabezpečí realizovanie prístupu k softvéru alebo dátam IKT ŠÚ SR na základe žiadosti o prístup externého subjektu k IKT ŠÚ SR (ďalej len „žiadosť“). V žiadosti musí byť uvedený dôvod prístupu, rozsah prístupu (časť IKT, resp. IS, ku ktorému je požadovaný prístup), miesto prístupu a IP adresa zariadenia na prístup (v prípade vzdialeného prístupu), stanovený dátum a čas prístupu a mená zamestnancov tretej strany, pre ktorých je požadovaný prístup. Záležitosti súvisiace so žiadosťou sa realizujú prostredníctvom kontaktných osôb a oprávnených zamestnancov. Žiadosť Poskytovateľa o prístup k IKT ŠÚ SR podpísaná kontaktnou osobou za Poskytovateľa, sa elektronicky (spolu so žiadosťou), poštou alebo osobne doručí kontaktnej osobe ŠÚ SR.

Kontaktná osoba ŠÚ SR doručí schválený resp. neschválený súhlas s prístupom k IKT ŠÚ SR elektronicky, poštou alebo osobne kontaktnej osobe Poskytovateľa.

1. zabezpečí, aby všetci jeho zamestnanci realizujúci prístup k IKT ŠÚ SR na základe pokynov kontaktnej osoby ŠÚ SR alebo Oprávneného zamestnanca podpísali pred prvým prístupom k IKT ŠÚ SR poučenie. V prípade odmietnutia podpísania tohto poučenia, nebude príslušnému zamestnancovi umožnený prístup k IKT ŠÚ SR,
2. zabezpečí, aby všetky zásahy jeho zamestnancov do IKT ŠÚ SR boli zaznamenané v protokole z prístupu tretích strán k IKT ŠÚ SR. Mesačný výpis bude dodaný raz mesačne vždy do 15 dňa nasledujúceho mesiaca po mesiaci realizácie zásahu.

**Článok 3**

**Záverečné ustanovenia**

* 1. Všeobecné podmienky sú záväzné pre Poskytovateľa v plnom rozsahu pokiaľ v Zmluve nie je ustanovené inak.

**Časť B.**

**Poučenie zamestnancov externého subjektu o informačnej a kybernetickej bezpečnosti
v prostredí IKT ŠÚ SR**

V zmysle relevantných vnútorných predpisov Štatistického úradu Slovenskej republiky (ďalej len „ŠÚ SR“), týkajúcich sa prístupu externých subjektov k informačným a komunikačným technológiám (ďalej len „IKT“) ŠÚ SR, bezpečnostných politík ŠÚ SR, platnej bezpečnostnej legislatívy (najmä požiadaviek zákona č. 95/2019 o informačných technológiách vo verejnej správe a o zmene a doplnení niektorých zákonov, požiadaviek zákona č. 69/2018 Z. z. o kybernetickej bezpečnosti a o zmene a doplnení niektorých zákonov), mlčanlivosti v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov, zamestnanec tretej strany má tieto povinnosti:

1. dodržiavať ochranu údajov a informácií súvisiacich s IKT a s existujúcimi alebo vyvíjanými informačnými systémami ŠÚ SR (ďalej aj „predmetom plnenia Zmluvy“) a záväzok mlčanlivosti o údajoch a informáciách, s ktorými počas výkonu prác v ŠÚ SR príde do styku, ako aj zákaz ich využitia pre osobnú potrebu, zverejnenia, poskytnutia a sprístupnenia, s výnimkou orgánov činných v trestnom konaní, a to aj po ukončení pracovného, resp. zmluvného pomeru,
2. zachovávať mlčanlivosť o osobných údajoch, s ktorými počas výkonu prác v ŠÚ SR prišiel do styku, ako aj zákaz ich využitia pre osobnú potrebu, zverejnenia, poskytnutia a sprístupnenia, s výnimkou orgánov činných v trestnom konaní a vo vzťahu k Úradu pre ochranu osobných údajov pri plnení jeho úloh,
3. preukázať na vyzvanie svoju totožnosť, buď zamestnancom strážnej služby alebo Oprávnenej osoby určenej na priamu komunikáciu s ním pri vstupe do priestorov ŠÚ SR,
4. realizovať zásahy do IKT ŠÚ SR iba v určenom rozsahu v rámci poskytovania dohodnutých prác a služieb pre ŠÚ SR,
5. použiť len také externé pripojenia k IKT ŠÚ SR, ktoré sú uvedené v písomnej žiadosti o prístup externého subjektu k IKT ŠÚ SR,
6. použiť externé pripojenia k IKT ŠÚ SR len spôsobom, ktorý nie je v rozpore so všeobecne záväznými právnymi predpismi a bezpečnostnými politikami ŠÚ SR,
7. používať externé pripojenia k IKT ŠÚ SR výhradne na plnenie povinností, v zmysle platnej Zmluvy,
8. neposkytnúť svoju elektronickú identitu (napr. login, heslo, a pod.) inej osobe,
9. realizovať výkon dohodnutých prác a služieb tak, aby pri nich nedošlo k poškodeniu alebo zničeniu kľúčových komponentov IKT alebo k neočakávanému prerušeniu ich prevádzky,
10. riadiť sa pokynmi SLA manažéra ŠÚ SR, manažéra informačnej a kybernetickej bezpečnosti, riaditeľa odboru IKT, riaditeľa sekcie informačných systémov ŠÚ SR (ďalej aj ako „Oprávnená osoba“) počas výkonu dohodnutých prác a služieb pre ŠÚ SR,
11. zdokumentovať všetky zásahy do IKT ŠÚ SR podľa pokynov Oprávnenej osoby a bezodkladne jej ohlásiť zistené bezpečnostné nedostatky, ktoré by mohli spôsobiť ohrozenie dôvernosti alebo integrity kódu alebo dokumentácie predmetu Zmluvy,
12. pripájať svoje technologické prostriedky (napr. počítač, notebook, meracie prístroje a pod.) k IKT ŠÚ SR len po predchádzajúcom súhlase Oprávnenej osoby, a to len na nevyhnutne potrebnú dobu a s rešpektovaním podmienok spojených so súhlasom, ako napríklad antivírusová kontrola a podobne,
13. možnosti vynášať zariadenia, materiál a údaje patriace ŠÚ SR (informačno-komunikačné zariadenia, výsledky zostáv vytvorených na základe skriptov, zbery údajov, poskytované údaje, a pod.) z priestorov ŠÚ SR, len s písomným súhlasom Oprávnenej osoby, pričom zdokumentovaná e-mailová komunikácia je v odôvodnených a naliehavých prípadoch považovaná za súhlas Oprávnenej osoby na priamu komunikáciu so žiadateľom,
14. rešpektovať autorské práva k materiálom poskytnutým zo ŠÚ SR, na ktoré bol Poskytovateľ upozornený,
15. vrátiť všetky materiály a údaje, vrátane elektronických, poskytnuté z ŠÚ SR a zlikvidovať všetky ich kópie, ak to nebolo zmluvne dohodnuté inak.

Svojím vlastnoručným podpisom potvrdzujem, že som tomuto poučeniu v plnom rozsahu porozumel, nemám voči nemu žiadne výhrady a zaväzujem sa ho dodržiavať.

|  |  |  |  |  |  |  |
| --- | --- | --- | --- | --- | --- | --- |
| P.č. | Titul, meno, priezvisko | Číslo OP | Funkcia | Názov právnickej osoby/SZČO | Dátum | Podpis |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**ČASŤ C.**

**MINIMÁLNE POŽIADAVKY NA BEZPEČNOSTNÝ PROJEKT**

Minimálne obsahové náležitosti Bezpečnostného projektu:

1. Legislatívne, normatívne a bezpečnostné požiadavky v oblasti informačnej a kybernetickej bezpečnosti a ich analýza:

V rámci tejto časti majú byť identifikované a analyzované nasledovné prvky: právne predpisy, normy a štandardy relevantne k oblasti informačnej a kybernetickej bezpečnosti, právne predpisy relevantné k prevádzke systému. Analýza všetkých predmetných právnych predpisov, bezpečnostných noriem a štandardov má byť zameraná na identifikovanie minimálnych bezpečnostných požiadaviek, na základe ktorých má byť definovaná a nastavená úroveň bezpečnostných opatrení a mechanizmov, ktoré je nevyhnutné implementovať v rámci systému.

Prehľad dokumentov, ktoré obsahujú bezpečnostné požiadavky na Systém a ktoré sú záväzné pre vypracovanie aktualizácie bezpečnostného projektu:

Zákony:

Zákon č. 540/2001 Z. z. o štátnej štatistike v znení neskorších predpisov.

Zákon č. 224/2006 Z. z. o občianskych preukazoch a o zmene a doplnení niektorých zákonov v znení neskorších predpisov.

Zákon č. 18/2018 Z. z. o ochrane osobných údajov a o zmene a doplnení niektorých zákonov.

Zákon č. 69/2018 o kybernetickej bezpečnosti a o zmene a doplnení niektorých zákonov.

Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov.

Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

Nariadenia EÚ/ES:

Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

Nariadenie (ES) č. 223/2009 z 11. marca 2009 o európskej štatistike a o zrušení nariadenia (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev.

Vykonávacie právne predpisy:

Vyhláška Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.

Vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy.

Vyhláška Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy.

Vyhláška Úradu podpredsedu vlády Slovenskej republiky pre investície a informatizáciu č. 179/2020, ktorou sa ustanovuje spôsob kategorizácie a obsah bezpečnostných opatrení informačných technológií verejnej správy.

Vyhláška Ministerstva investícií, regionálneho rozvoja a informatizácie Slovenskej republiky č. 547/2021 Z. z. o elektronizácii agendy verejnej správy.

Technické normy:

STN EN ISO/IEC 27001- Informačné technológie. Bezpečnostné metódy, Systémy riadenia informačnej bezpečnosti. Požiadavky, (ISO/IEC 27001: 2013 vrátane Cor. 1: 2014 a Cor. 2: 2015).

STN EN ISO/ 27002 Informačné technológie. Bezpečnostné metódy. Pravidlá dobrej praxe riadenia informačnej bezpečnosti (ISO/IEC 27002: 2013 vrátane Cor. 1: 2014 a Cor. 2: 2015).

STN ISO/IEC 27005:Informačné technológie. Bezpečnostné metódy. Riadenie rizík informačnej bezpečnosti.

Koncepčné a strategické materiály schválené vládou Slovenskej republiky:

Koncepcie rozvoja informačných systémov ŠÚ SR.

Vnútorné predpisy a iné schválené dokumenty Objednávateľa:

Štatút Komisie informačnej bezpečnosti ŠÚ SR ev. č. ŠTA-2/2020

Zmocnenec pre bezpečnosť Štatistického úradu Slovenskej republiky ev. č. ŠTA-4/2020

Plán reakcie na bezpečnostné incidenty ev. č. SME-14/2021

Klasifikácia informácií a informačných aktív ev. č. SME-10/2020

Práva a povinnosti tretích strán pri výkone činnosti pre Štatistický úrad Slovenskej republiky ev. č. SME-11/2020

Politika kybernetickej a informačnej bezpečnosti ev. č. SME-13/2020

Metodika riadenia kontinuity činností v ŠÚ SR ev. č. MET-2/2020

Riešenie bezpečnostného incidentu typu zraniteľnosť ev. č. MET-3/2020

Riešenie bezpečnostného incidentu typu phishing ev. č. MET-4/2020

Klasifikácia a označovanie informácií ev. č. MET-5/2020

Kontrolný list na výkon interného auditu informačnej a kybernetickej bezpečnosti ev. č. MET-9/2020

Manuál bezpečnosti ev. č. SME-6/2019

Bezpečnostná architektúra ev. č. SME-7/2019

Komunikačná bezpečnosť a mobilné zariadenia ev. č. SME-8/2019

Personálna bezpečnosť ev. č. SME-9/2019

Klasifikácia priestorov ev. č. SME-11/2019

Bezpečnosť prevádzky IKT a jej kontinuita ev. č. SME-13/2019

Akvizícia, vývoj a údržba informačných systémov ev. č. SME-14/2019

Riadenie informačnej bezpečnosti vo vzťahu s dodávateľmi ev. č. SME-15/2019

Interný audit a kontrola súladu v informačnej bezpečnosti ev. č. SME-17/2019

Metodika hodnotenia bezpečnostných rizík ev. č. MET-7/2019

Riadenie rizík informačnej a kybernetickej bezpečnosti ev. č. MET-8/2019

Vykonávanie nápravnej a preventívnej činnosti pre systém manažérstva informačnej bezpečnosti ev. č. SME-15/2020

Ochrana osobných údajov v pôsobnosti Štatistického úradu Slovenskej republiky ev. č. SME-1/2021

Dodatok č. 1 k Klasifikácia informácií a informačných aktív (aktualizácia informačných aktív) ev. č. SME-10/2020

Dodatok č. 1 k Riešenie bezpečnostného incidentu typu zraniteľnosť ev. č. MET-3/2020

Riadenie prístupových práv ev. č. SME-4/2021

Stratégia rozvoja informačnej bezpečnosti ŠÚ SR do roku 2022 ev. č. 11799/2020

Stratégia rozvoja informačnej bezpečnosti ŠÚ SR do roku 2022: Indikátory plnenia strategických cieľov a akčné programy ev. č. 11799/2021

Správa o hodnotení systému manažérstva informačnej bezpečnosti ŠÚ SR 2020 ev. č. 11800/2020

Rozhodnutie Vyhlásenie o aplikovateľnosti ev. č. ROZ-11/2021

Plán reakcie na bezpečnostné incidenty ev. č. SME-14/2021

Stratégia rozvoja informačnej bezpečnosti ŠÚ SR 2022-2025

Stratégia rozvoja informačnej bezpečnosti ŠÚ SR 2022-2025 Indikátory plnenia strategických cieľov a akčné programy

Metodický pokyn o monitorovaní, meraní a hodnotení výkonnosti procesu manažérstva služieb IT ev. č. MET-5/2016

1. Bezpečnostný zámer informačného systému:

Bezpečnostný zámer by mal pozostávať z opisu informačného systému a jeho okolia, strategické ciele bezpečnosti pre informačný systém, požiadavky na bezpečnosť informačného systému, základne princípy dosahovania požiadaviek na bezpečnosť informačného systému. V Bezpečnostnom zámere majú byť vyšpecifikované aj základné bezpečnostné mechanizmy, technické, organizačné a personálne opatrenia, ktoré sú zamerané na zabezpečenie systému.

1. Kvalitatívna analýza rizík informačného systému:

V rámci analýzy rizík majú byť identifikované jednotlivé informačné aktíva, generické bezpečnostné hrozby a zraniteľnosti relevantné pre aktíva informačného systému. Na ich základe je identifikovaná výška rizika. Súčasne majú byť definované základné princípy pre návrh bezpečnostných opatrení, ktorých cieľom bude minimalizovanie bezpečnostných rizík identifikovaných v rámci analýzy. Metodika použitá pri analýze rizík by mala vychádzať z medzinárodných štandardov a noriem upravujúcich túto oblasť (najmä ISO 27001, ISO 27002, ISO 27005, Metodika analýzy rizík kybernetickej bezpečnosti: <https://www.nbu.gov.sk/wp-content/uploads/2021/12/Metodika_analyza_rizik_v1.0_12_2021.pdf>).

1. Bezpečnostná architektúra systému:

Cieľom bezpečnostnej architektúry má byť navrhnutie bezpečnostných mechanizmov, technológií a technických špecifikácií, ktoré stanovia spôsob implementácie navrhovaných bezpečnostných opatrení pre vyvíjaný informačný systém. Bezpečnostná architektúra má tiež vymedziť hranice navrhovaného bezpečnostného informačného systému (bezpečnostnú úroveň, akceptované bezpečnostné štandardy, stratégiu a zásady) a kvalitu základných stavebných prvkov (bezpečnostných mechanizmov).

1. Plány obnovy systému (DRP Disaster recovery plan):

Cieľom etapy budovania plánov obnovy informačného systému má byť navrhnutie a implementácia primeraných technických, organizačných a personálnych opatrení na zabezpečenie požadovanej dostupnosti informačného systému. V rámci bezpečnostného projektu majú byť zadefinované základné východiská nevyhnutné na dodržanie identifikovaných požiadaviek na obnovu informačného systému. Súčasťou tohto dokumentu majú byť charakterizované jednotlivé etapy tvorby plánov obnovy a ich náplň.

1. Metódy a spôsob bezpečnostného testovania:

Podľa charakteru identifikovaných rizík a úrovne identifikovaných rizík má byť navrhnutý informačný systém bezpečnostného testovania jednotlivých prvkov budovaného informačného systému. Samotné bezpečnostné testovanie by malo byť realizované na dvoch úrovniach:

 - overenie korektnej implementácie a správania sa implementovaných bezpečnostných mechanizmov, a

- penetračné testy na aplikačnej a sieťovej úrovni.

1. Model udržiavania a zlepšovania nastavenej úrovne informačnej a kybernetickej bezpečnosti:

Súčasťou Bezpečnostného projektu má byť aj návrh pre postup, spôsob a periodicitu jeho pravidelnej aktualizácie, ako aj situácie, kedy je nevyhnutné urobiť mimoriadnu aktualizáciu. Kvôli zachovaniu prístupu neustáleho zlepšovania majú byť navrhnuté príslušné míľniky pre údržbu Bezpečnostného projektu s prihliadnutím na vývoj a meniace sa podmienky prostredia, v ktorom bude informačný systém prevádzkovaný. V tejto etape majú byť vypracované nasledovné materiály, ktoré popisujú vyššie spomenutú problematiku:

* + - * Plán revízie a údržby Bezpečnostného projektu,
			* Typový tréningový program.